qundao/data-zh-poetry huggingface dataset:
和河上送行韵
作者：李俊民
朝代：元
体裁：七言绝句

沁南幕客尽诗豪，斧月斤云得句高。吏部文章笑东野，若为自比倚松蒿。
和河楼闲望
作者：李俊民
朝代：元

去去来来不系舟，至今师渡几时休。洗兵岂是天无雨，尽逐黄河入海流。一夜长空落将星，不知谁抱越人冰。中原可惜衣冠地，自古以来多废兴。
和河楼闲望·其一
作者：李俊民
朝代：元
体裁：七言绝句

去去来来不系舟，至今师渡几时休。洗兵岂是天无雨，尽逐黄河入海流。
和河楼闲望·其二
作者：李俊民
朝代：元
体裁：七言绝句

一夜长空落将星，不知谁抱越人冰。中原可惜衣冠地，自古以来多废兴。
和泰禅
作者：李俊民
朝代：元
体裁：七言绝句

淡泊生涯分自甘，十年霜叶碎青衫。忽从问道山前过，牧马之儿是指南。
和王季文襄阳变后
作者：李俊民
朝代：元
体裁：七言绝句

将军横槊面潮红，一举淮南埽地空。堪笑楚人无伎俩，至今犹说马牛风。
和王季文襄阳变后
作者：李俊民
朝代：元

逐鹿中原未识真，指踪元自有谋臣。虞全不念唇亡国，楚恐难当舌在人。拔剑挽回牛斗气，举鞭蹙起汉江尘。相逢空洒英雄泪，谁是荆州一角麟。天命须分伪与真，衙蜂战蚁尽君臣。蛟龙不是池中物，燕雀休嗤垄上人。衣不能胜嵇绍血，扇无可柰庾公尘。自从绝笔春秋后，谁复伤时为泣麟。
和王季文襄阳变后·其一
作者：李俊民
朝代：元
体裁：七言律诗

逐鹿中原未识真，指踪元自有谋臣。虞全不念唇亡国，楚恐难当舌在人。拔剑挽回牛斗气，举鞭蹙起汉江尘。相逢空洒英雄泪，谁是荆州一角麟。
和王季文襄阳变后·其二
作者：李俊民
朝代：元
体裁：七言律诗

天命须分伪与真，衙蜂战蚁尽君臣。蛟龙不是池中物，燕雀休嗤垄上人。衣不能胜嵇绍血，扇无可柰庾公尘。自从绝笔春秋后，谁复伤时为泣麟。
和王成之梅韵
作者：李俊民
朝代：元

踏雪寻芳路带沙，南枝初放两三花。高楼寄语休吹笛，留取春风与大家。朝来一雪羃晴沙，行到前村始见花。驿使便将春色去，暗香今夜落谁家。
和王成之梅韵·其一
作者：李俊民
朝代：元
体裁：七言绝句

踏雪寻芳路带沙，南枝初放两三花。高楼寄语休吹笛，留取春风与大家。
和王成之梅韵·其二
作者：李俊民
朝代：元
体裁：七言绝句

朝来一雪羃晴沙，行到前村始见花。驿使便将春色去，暗香今夜落谁家。
和秦克容来韵
作者：李俊民
朝代：元
体裁：七言律诗

白头羞入利名场，得得归来自远方。何日诗豪离上党，去年道话忆山阳。可怜杜宇诉亡国，还笑沐猴思故乡。不意闲中春色早，黄鹂啼破谢家庄。
和秦彦容韵
作者：李俊民
朝代：元

养贤列鼎手自烹，燮调元化和如羹。马蹄一蹙燕地裂，毡裘尚拂阴山雪。将军表请愿出师，壮士挥戈惟恐迟。武成才试二三策，黍离已见闵周诗。纵横门外豺狼路，我老此身无著处。君不见平淮十万兵，犹向襄阳守朱序。君不见子幼自劳羔日烹，何如命驾季鹰吴中煮莼羹。又不见姜侯设鲙凿冰裂，何如徒步拾遗长镵黄独雪。幸遇南来董鍊师，说似壶天日月迟。谪仙之游乃非谪，长安市上斗酒百篇诗。蒲轮休指商山路，得到白云采芝处。诸生待揖隆准翁，马上未遑事庠序。猎犬已为兔死烹，犹向汉俎分杯羹。脚靴手板冻欲裂，尚立唐阶没膝雪。三寸舌为帝者师，终比赤松见事迟。相看一笑在目击，何用左思招隐诗。出门便是天坛路，云閒指点巢仙处。不辞杖屦从子游，王者之后养老在西序。谷因辟后厌鼎烹，那在丘嫂轑釜羹。冠未挂前已先裂，一簪却上山头雪。我虽无师心我师，速修何恨下手迟。论中自得养生理，笔底尽是游仙诗。休向回车问前路，终须有个安排处。晴窗点检白云篇，不知谁为作者序。不嫌瓠叶日犹烹，不羡公子染指争鼋羹。不把荷衣等闲裂，不羡曹人共服麻如雪。爱身肯似贱场师，凡骨只愁轻举迟。北山未出移休勒，东老虽贫乐有诗。望中云海蓬莱路，谁道乐天无归处。一千年鹤再来时，行雁难将弟兄序。
和秦彦容韵
作者：李俊民
朝代：元
体裁：七言绝句

花信风传阆苑香，腾空鹤驾望仙郎。当年谁为看炉鼎，曾得丹砂入药囊。
和秦彦容韵·其一
作者：李俊民
朝代：元
体裁：古风

养贤列鼎手自烹，燮调元化和如羹。马蹄一蹙燕地裂，毡裘尚拂阴山雪。将军表请愿出师，壮士挥戈惟恐迟。武成才试二三策，黍离已见闵周诗。纵横门外豺狼路，我老此身无著处。君不见平淮十万兵，犹向襄阳守朱序。
和秦彦容韵·其三
作者：李俊民
朝代：元
体裁：古风

猎犬已为兔死烹，犹向汉俎分杯羹。脚靴手板冻欲裂，尚立唐阶没膝雪。三寸舌为帝者师，终比赤松见事迟。相看一笑在目击，何用左思招隐诗。出门便是天坛路，云閒指点巢仙处。不辞杖屦从子游，王者之后养老在西序。
和秦彦容韵·其二
作者：李俊民
朝代：元
体裁：古风

君不见子幼自劳羔日烹，何如命驾季鹰吴中煮莼羹。又不见姜侯设鲙凿冰裂，何如徒步拾遗长镵黄独雪。幸遇南来董鍊师，说似壶天日月迟。谪仙之游乃非谪，长安市上斗酒百篇诗。蒲轮休指商山路，得到白云采芝处。诸生待揖隆准翁，马上未遑事庠序。
和秦彦容韵·其五
作者：李俊民
朝代：元
体裁：古风

不嫌瓠叶日犹烹，不羡公子染指争鼋羹。不把荷衣等闲裂，不羡曹人共服麻如雪。爱身肯似贱场师，凡骨只愁轻举迟。北山未出移休勒，东老虽贫乐有诗。望中云海蓬莱路，谁道乐天无归处。一千年鹤再来时，行雁难将弟兄序。
和秦彦容韵·其四
作者：李俊民
朝代：元
体裁：古风

谷因辟后厌鼎烹，那在丘嫂轑釜羹。冠未挂前已先裂，一簪却上山头雪。我虽无师心我师，速修何恨下手迟。论中自得养生理，笔底尽是游仙诗。休向回车问前路，终须有个安排处。晴窗点检白云篇，不知谁为作者序。
和窦君瑞
作者：李俊民
朝代：元
体裁：七言律诗

勒石燕山后世名，子孙蝉蜕起风尘。谁怜喜鹊飞来意，自叹灵椿老大身。愁见灌夫杯酒过，梦惊苏蕙锦书新。几年客里无情话，一笑相逢姓麦人。
和筹堂四首 其一 琴
作者：李俊民
朝代：元
体裁：五言绝句

山水有清音，琅然出枯木。若教俗耳听，丝竹不如肉。
和筹堂四首 其三 书
作者：李俊民
朝代：元
体裁：五言绝句

一坑科斗灰，难破祖龙惑。三两挟策人，今谁席肯侧。
和筹堂四首 其二 棋
作者：李俊民
朝代：元
体裁：五言绝句

森森戈戟心，尽在皮里著。傍有烂柯人，点破都是错。
和筹堂四首 其四 画
作者：李俊民
朝代：元
体裁：五言绝句

手与心相应，妙处在咫尺。笔尖多少锋，挥埽天地窄。
和筹堂四首·琴
作者：李俊民
朝代：元

山水有清音，琅然出枯木。若教俗耳听，丝竹不如肉。森森戈戟心，尽在皮里著。傍有烂柯人，点破都是错。一坑科斗灰，难破祖龙惑。三两挟策人，今谁席肯侧。手与心相应，妙处在咫尺。笔尖多少锋，挥埽天地窄。
和筹堂述怀
作者：李俊民
朝代：元

长恨周人咏黍离，不期亲到闵周时。一朝小雅废将尽，何处如今更有诗。白头相见话存亡，可惜漫漫夜转长。烦恼尽无安脚处，出门十步九羊肠。
和筹堂述怀·其一
作者：李俊民
朝代：元
体裁：七言绝句

长恨周人咏黍离，不期亲到闵周时。一朝小雅废将尽，何处如今更有诗。
和筹堂述怀·其二
作者：李俊民
朝代：元
体裁：七言绝句

白头相见话存亡，可惜漫漫夜转长。烦恼尽无安脚处，出门十步九羊肠。
和筹堂送别韵
作者：李俊民
朝代：元

山城望断首重回，犹劝春风马上杯。有似卫轩当日鹤，羽毛养就却归来。白发相逢得几回，离亭苦劝送行杯。元龙不识求田意，徒使青山笑往来。
和筹堂送别韵·其一
作者：李俊民
朝代：元
体裁：七言绝句

山城望断首重回，犹劝春风马上杯。有似卫轩当日鹤，羽毛养就却归来。
和筹堂送别韵·其二
作者：李俊民
朝代：元
体裁：七言绝句

白发相逢得几回，离亭苦劝送行杯。元龙不识求田意，徒使青山笑往来。
和筹堂送迎偶得
作者：李俊民
朝代：元

怀抱秋来强自宽，相逢赖有旧青山。郊原雨后堪图画，句引诗人兴不闲。出门天地望中宽，马首浓迎著色山。诗句满前无可道，恨今不复见闲闲。画手从来说范宽，何如著眼看真山。天公不欲山无主，分付筹堂好处闲。诗愁谁道酒能宽，得句多于饭颗山。莫使移文诮长往，工夫那取片时闲。
和筹堂送迎偶得·其一
作者：李俊民
朝代：元
体裁：七言绝句

怀抱秋来强自宽，相逢赖有旧青山。郊原雨后堪图画，句引诗人兴不闲。
和筹堂送迎偶得·其三
作者：李俊民
朝代：元
体裁：七言绝句

画手从来说范宽，何如著眼看真山。天公不欲山无主，分付筹堂好处闲。
和筹堂送迎偶得·其二
作者：李俊民
朝代：元
体裁：七言绝句

出门天地望中宽，马首浓迎著色山。诗句满前无可道，恨今不复见闲闲。
和筹堂送迎偶得·其四
作者：李俊民
朝代：元
体裁：七言绝句

诗愁谁道酒能宽，得句多于饭颗山。莫使移文诮长往，工夫那取片时闲。
和筹堂途中即事
作者：李俊民
朝代：元

晚风吹雨过山堂，灯火秋凉好对床。却被荒鸡笑人懒，一声催起著鞭忙。悠悠旌旆出山城，世事惊心几变更。水郭烟村谁是伴，老夫矍铄尚堪行。斗酒中閒诗百篇，锦囊新句落谁边。无穷山水吟难尽，说似画师僧巨然。
和筹堂途中即事·其一
作者：李俊民
朝代：元
体裁：七言绝句

晚风吹雨过山堂，灯火秋凉好对床。却被荒鸡笑人懒，一声催起著鞭忙。
和筹堂途中即事·其三
作者：李俊民
朝代：元
体裁：七言绝句

斗酒中閒诗百篇，锦囊新句落谁边。无穷山水吟难尽，说似画师僧巨然。
和筹堂途中即事·其二
作者：李俊民
朝代：元
体裁：七言绝句

悠悠旌旆出山城，世事惊心几变更。水郭烟村谁是伴，老夫矍铄尚堪行。
和荅董用之
作者：李俊民
朝代：元
体裁：古风

将军死战血染衣，空山白骨鬼夜啼。洗兵政要及时雨，天祸未悔无云霓。卧龙不起主张汉，猎犬待烹侥倖齐。就中儒冠身多误，如坐矮屋头常低。敢将龙钟哀造物，但幸老大能扶犁。咄哉董生三寸舌，善谑不思为虐兮。人间回首忧患始，去之不速将噬脐。
和述怀
作者：李俊民
朝代：元

簪履三千气压齐，寒林那羡一枝栖。坐中有客鵩将赋，门外何人凤欲题。沽酒未尝防恶犬，著鞭宁复待荒鸡。夕阳休凭栏干望，今日长安不在西。拟将齐物物难齐，惟有山林迹可栖。身望凤池惭不到，名登雁塔愧先题。未能忘旧归家鹤，长是思鸣失旦鸡。天为东周道垂丧，肯生夫子在关西。
和述怀·其一
作者：李俊民
朝代：元
体裁：七言律诗

簪履三千气压齐，寒林那羡一枝栖。坐中有客鵩将赋，门外何人凤欲题。沽酒未尝防恶犬，著鞭宁复待荒鸡。夕阳休凭栏干望，今日长安不在西。
和述怀·其二
作者：李俊民
朝代：元
体裁：七言律诗

拟将齐物物难齐，惟有山林迹可栖。身望凤池惭不到，名登雁塔愧先题。未能忘旧归家鹤，长是思鸣失旦鸡。天为东周道垂丧，肯生夫子在关西。
唐叔王韦生卧虎图
作者：李俊民
朝代：元
体裁：四言诗

梁鸯之养，或失其时。曹公之肉，不救其饥。羊质而皮，狐假而威。谁能于此，辩是与非。
唐臣满月洗儿索诗故赋
作者：李俊民
朝代：元
体裁：七言律诗

幽径疏篱竹外村，淡烟斜日水边城。地形占斗辨南北，风俗以人分重轻。坐上有山围似画，樽中得酒论如兵。青春将种多才调，拂袖林泉恐不情。
唐臣满月洗儿索诗故赋
作者：李俊民
朝代：元
体裁：七言律诗

白头休恨梦熊迟，却是人閒久远期。有客已为摩顶记，为君复草弄璋诗。一从老蚌生珠后，再值姮娥月满时。咫尺昂霄看英物，不须女子作门楣。
四哥生日
作者：李俊民
朝代：元
体裁：五言律诗

秀出三株树，芳联五桂枝。杜家怜骥子，徐氏重麟儿。已有高门望，方当志学时。一杯添寿酒，满酌不须辞。
四皓奕棋图
作者：李俊民
朝代：元
体裁：七言绝句

坐看咸阳王气收，岂无人杰自安刘。都缘鸿鹄心犹在，一局闲棋不到头。
四舍人生日
作者：李俊民
朝代：元
体裁：古风

骥之子，凤之雏，精彩丰容美且都。年至十二三，头角己异同队鱼。积善之家庆有馀，掌中幸得双明珠。定知他日必充闾，不妨更读古人书。绛帐先生当今之范模，步亦步，趋亦趋，执经北面预先讲唐虞。明主何尝不用儒，相门出相文可无。岂独手撚金仆姑，能骑生马驹，然后称为大丈夫。
埽晴妇
作者：李俊民
朝代：元
体裁：古风

卷袖褰裳手持帚，挂向阴空便摇手。前推后却不辞劳，欲动不动谁掣肘。偶人相对木与土，神女但誇朝复暮。龙公不作本分事，中閒多少闲云雨。见说周人忧旱母，宁知东海无冤妇。慇勤更倩封家姨，一时断送龙回首。
壬寅九日同史正之刘济之君祥仲宽姚子昂东城小酌寄锦堂王君玉
作者：李俊民
朝代：元

长天一色雁行斜，雨过南山气势加。懒后不冠羞白发，兴来无酒负黄花。何人见忆闲陶令，有客徒嘲老孟嘉。秋景满前宜共赏，未应件件属诗家。兴来落笔任横斜，坐上朋樽续续加。貌似叶红皆被酒，头如雪白也簪花。金风渐急秋将暮，玉树相依客尽嘉。酩酊入城扶不去，临街下马是谁家。
壬寅九日同史正之刘济之君祥仲宽姚子昂东城小酌寄锦堂王君玉·其一
作者：李俊民
朝代：元
体裁：七言律诗

长天一色雁行斜，雨过南山气势加。懒后不冠羞白发，兴来无酒负黄花。何人见忆闲陶令，有客徒嘲老孟嘉。秋景满前宜共赏，未应件件属诗家。
壬寅九日同史正之刘济之君祥仲宽姚子昂东城小酌寄锦堂王君玉·其二
作者：李俊民
朝代：元
体裁：七言律诗

兴来落笔任横斜，坐上朋樽续续加。貌似叶红皆被酒，头如雪白也簪花。金风渐急秋将暮，玉树相依客尽嘉。酩酊入城扶不去，临街下马是谁家。
壬寅九日和君玉来韵
作者：李俊民
朝代：元

山城与客醉陶然，日日相陪费万钱。马上行人几时去，一杯我欲助离筵。书生纸里亦枵然，欲去街头恰百钱。寄语西风莫相笑，一杯便是菊花筵。
壬寅九日和君玉来韵·其一
作者：李俊民
朝代：元
体裁：七言绝句

山城与客醉陶然，日日相陪费万钱。马上行人几时去，一杯我欲助离筵。
壬寅九日和君玉来韵·其二
作者：李俊民
朝代：元
体裁：七言绝句

书生纸里亦枵然，欲去街头恰百钱。寄语西风莫相笑，一杯便是菊花筵。
壬申岁旱官为设食以济饥民
作者：李俊民
朝代：元
体裁：古风

千里地赤泽未沾，骄阳为沴烈火炎。就中秦头晋尾旱魃所栖托，十室九室突不黔。撑肠一饱岂易得，咀嚼草木如荠甜。山川课云职不举，无乃风伯号令严。民是天民天自恤，何时霹雳起龙潜。
复和
作者：李俊民
朝代：元
体裁：古风

驱驰戎马閒，太平不复见。往往谈隽永，宁许齐士辩。有田宜早归，夺恐遭窦宪。再三欲买邻，愧我无千万。难倩沽酒奴，待立便了券。筹堂天下士，风度迈羲献。别后曳裾人，造门恨无便。握手再相逢，虚左待益善。平生身口累，老大折腰倦。莫讶陶先生，自作五柳传。
复用韵
作者：李俊民
朝代：元
体裁：七言律诗

区区布谷不停声，安得银河水半分。汤稼未应枯后溉，周川岂独旱如焚。是谁主当知时雨，有底商量出岫云。造物不为天下计，只将花事了东君。
夜梦月下与数仙子酌酒仍各赋诗
作者：李俊民
朝代：元
体裁：七言绝句

天风一埽暮云开，收拾群仙共酒杯。但指今宵是新月，不知曾照古人来。
夜雨
作者：李俊民
朝代：元

元气淋漓彻九垓，那消掩耳一声雷。雨虽不解知时节，云岂无心出岫来。所恨龙潜犹未起，大都天意卒难回。等闲莫话为霖事，且对檐花尽此杯。夜半天公号令催，即时惊起阿香雷。须知稼穑艰难甚，谁把阴阳燮理来。不使魃为周地虐，定应龙自葛陂回。邻家酒熟留连客，聊与愁人共一杯。化工宁许著诗催，平地俄惊失箸雷。行雨梦从巫峡断，为霖人自傅岩来。老农学稼无多力，太史书年有几回。爱酒陶家才种秫，何如共此即时杯。
夜雨·其一
作者：李俊民
朝代：元
体裁：七言律诗

元气淋漓彻九垓，那消掩耳一声雷。雨虽不解知时节，云岂无心出岫来。所恨龙潜犹未起，大都天意卒难回。等闲莫话为霖事，且对檐花尽此杯。
夜雨·其三
作者：李俊民
朝代：元
体裁：七言律诗

化工宁许著诗催，平地俄惊失箸雷。行雨梦从巫峡断，为霖人自傅岩来。老农学稼无多力，太史书年有几回。爱酒陶家才种秫，何如共此即时杯。
夜雨·其二
作者：李俊民
朝代：元
体裁：七言律诗

夜半天公号令催，即时惊起阿香雷。须知稼穑艰难甚，谁把阴阳燮理来。不使魃为周地虐，定应龙自葛陂回。邻家酒熟留连客，聊与愁人共一杯。
大阳与诸友话旧
作者：李俊民
朝代：元
体裁：七言绝句

寻芳来入杏花村，见客人人有典刑。不用看碑问前事，坐中一话即图经。
大阳值雪
作者：李俊民
朝代：元
体裁：七言绝句

埽地阴云拨不开，北风吹落豆楷灰。相逢父老应相笑，直待山头白后来。
大颠图
作者：李俊民
朝代：元

星斗文章世所传，狂澜回在禹功前。先生不踏潮阳路，震旦花开几大颠。一夕投荒万里行，增光日月更谁能。相逢尽说空门话，多少人閒有发僧。
大颠图·其一
作者：李俊民
朝代：元
体裁：七言绝句

星斗文章世所传，狂澜回在禹功前。先生不踏潮阳路，震旦花开几大颠。
大颠图·其二
作者：李俊民
朝代：元
体裁：七言绝句

一夕投荒万里行，增光日月更谁能。相逢尽说空门话，多少人閒有发僧。
太常引·刘君祥寿二月十五日
作者：李俊民
朝代：元
体裁：词

区区州县肯徒劳。谁得似、卯金刀。一笑醉蟠桃。问何处、仙山可巢。两朝人物，积年阴德，心力过萧曹。门户便须高。看今后、君家凤毛。
太常引·同知崔仲明生日
作者：李俊民
朝代：元
体裁：词

太行千里政声扬。问何处、是黄堂。遗爱几时忘。试听取、人歌召棠。锦衣年少，插花跃马，休负好风光。三万六千场。但暮暮、朝朝醉乡。
太常引·窦君瑞寿日
作者：李俊民
朝代：元
体裁：词

燕山勋烈有馀光。问丹桂、几枝芳。阴德后来昌。但教子、应须义方。功名看破，黄冠野服，林下道家装。何处是仙乡。这日月、闲中最长。
太平泉
作者：李俊民
朝代：元

试从涧底觅根源，剔藓剜苔得旧泉。人事尽随流水去，几时复见太平年。水边堪赋濯缨歌，来往游人分外多。为问太平何处是，等闲不识起风波。
太平泉·其一
作者：李俊民
朝代：元
体裁：七言绝句

试从涧底觅根源，剔藓剜苔得旧泉。人事尽随流水去，几时复见太平年。
太平泉·其二
作者：李俊民
朝代：元
体裁：七言绝句

水边堪赋濯缨歌，来往游人分外多。为问太平何处是，等闲不识起风波。
姚子昂寿日
作者：李俊民
朝代：元
体裁：七言律诗

门外风光二月初，衣冠把酒庆悬弧。一生接物无肠蟹，万事随缘短胫凫。坐上书空窥草圣，醉中疥壁笑诗奴。年来世事俱尝遍，只合千金养客躯。
姚子昂画马
作者：李俊民
朝代：元
体裁：古风

雄姿卓立开天骨，腾踏万里如神速。可怜不遇九方皋，空使时人指为鹿。自从大奴守天育，无由更骋追风足。中原一战收乾坤，白发将军髀生肉。
婆罗门引·重阳与元帅窦子温暨众友东城赏菊即席赋
作者：李俊民
朝代：元
体裁：词

浮空霁色，江涵秋影雁初飞。相逢共绕东篱。点检樽前见在，人似晓星稀。对满山红树，叶叶堪题。大家露顶。任短发、被风吹。只恐黄花人貌，不似年时。杯添野水，更何用、频频望白衣。沉醉后、携手方归。
子猷访戴图
作者：李俊民
朝代：元
体裁：七言绝句

雪后山阴本乘兴，似非特为故人来。纵能一见戴安道，舡未回时心己回。
子猷访戴图
作者：李俊民
朝代：元

雪后山阴本乘兴，似非特为故人来。纵能一见戴安道，船未回时心己回。
子荣过家上冢
作者：李俊民
朝代：元

班超万里归无期，张翰虽归如不归。君看昼锦堂中相，十五年前一布衣。名遂功成不肯闲，故乡曾见几人还。百年扶杖华颠老，争看钱家锦绣山。
子荣过家上冢·其一
作者：李俊民
朝代：元
体裁：七言绝句

班超万里归无期，张翰虽归如不归。君看昼锦堂中相，十五年前一布衣。
子荣过家上冢·其二
作者：李俊民
朝代：元
体裁：七言绝句

名遂功成不肯闲，故乡曾见几人还。百年扶杖华颠老，争看钱家锦绣山。
子荣途中见忆有先生在世人中龙三十年前到月宫之句依韵谢答
作者：李俊民
朝代：元
体裁：七言律诗

高楼日日望元龙，禾黍离离闵故宫。两地谩看千里月，五湖能借半帆风。囊锥颖脱何难出，名纸毛生未肯通。好在沁阳山色里，一廛宁许寄杨雄。
孟浩然图
作者：李俊民
朝代：元

却因明主放还山，破帽骑驴骨相寒。诗句眼前吟不尽，北风吹雪满长安。蹇驴却指旧山归，可笑先生五字诗。仕为不求明主弃，此行安得怨王维。
孟浩然图·其一
作者：李俊民
朝代：元
体裁：七言绝句

却因明主放还山，破帽骑驴骨相寒。诗句眼前吟不尽，北风吹雪满长安。
孟浩然图·其二
作者：李俊民
朝代：元
体裁：七言绝句

蹇驴却指旧山归，可笑先生五字诗。仕为不求明主弃，此行安得怨王维。
孤村
作者：李俊民
朝代：元
体裁：七言绝句

舍南舍北地多荒，三两□□□□□。□士尽归箕欲手，未应医得眼前疮。
学中史正之会客
作者：李俊民
朝代：元
体裁：四言诗

有怀伊人，在泮饮酒。我客戾止，其尝旨否。未见君子，我心孔疚。惠然肯来，小大稽首。
客中寒食
作者：李俊民
朝代：元
体裁：七言律诗

断蓬踪迹寄天涯，剑戟林中阅岁华。又值禁烟焦举节，柰无对月少陵家。惊心咄咄催归鸟，触目冥冥溅泪花。老后愁怀谁遣得，未应端的酒胜茶。
宣差射虎
作者：李俊民
朝代：元
体裁：古风

北原风劲霜草枯，草閒出没藏于菟。眈眈来此被谁驱，不防邂逅冯妇车。将军胆气勇有馀，手中笑撚金仆姑。等闲如射兔与狐，两眼错莫精光无。深山大泽失所居，或撩汝头编汝须。可怜肉食无远图，伎俩不及黔之驴。
宽张文玘
作者：李俊民
朝代：元
体裁：七言律诗

怪来久不造龙门，依旧相逢一笑温。任把锦囊嘲李贺，休将布鼓诧王尊。事随势过心犹骇，言与时违舌可吞。谁为书生肯推毂，绨袍且念故人恩。
宿夹谷彦实庵
作者：李俊民
朝代：元
体裁：五言律诗

挂名仙籍上，晦迹茂林閒。门外丹河水，墙头明月山。境随心自远，人与话俱闲。应笑红尘客，区区谩往还。
宿村舍
作者：李俊民
朝代：元

别后曾无一日欢，风光都在落花閒。眼青羞对门前柳，头白相惊雪里山。华表鹤来犹是客，乌衣燕去不知还。森森庭院荒荆棘，虎豹窥人夜撼关。握手亲情有底欢，疏篱茅舍两三间。尚怜作者千年调，那肯分人一半山。安得意如张翰适，凭谁放取浩然还。得君斗酒须防客，不怕重门更著关。怀抱何曾得少欢，春愁飞上两眉间。一瓢谩酌独清水，几屐能穷无尽山。见说酒兵长日备，未知诗债几时还。须防别后将军禦，不待寻盟辄斩关。三两残杯不尽欢，强陪年少贵游閒。客中未必常为客，山上那堪复有山。鹤发都从愁里变，貂裘直待醉时还。一朝却入庞公市，惊倒城门老抱关。
宿村舍·其一
作者：李俊民
朝代：元
体裁：七言律诗

别后曾无一日欢，风光都在落花閒。眼青羞对门前柳，头白相惊雪里山。华表鹤来犹是客，乌衣燕去不知还。森森庭院荒荆棘，虎豹窥人夜撼关。
宿村舍·其三
作者：李俊民
朝代：元
体裁：七言律诗

怀抱何曾得少欢，春愁飞上两眉间。一瓢谩酌独清水，几屐能穷无尽山。见说酒兵长日备，未知诗债几时还。须防别后将军禦，不待寻盟辄斩关。
宿村舍·其二
作者：李俊民
朝代：元
体裁：七言律诗

握手亲情有底欢，疏篱茅舍两三间。尚怜作者千年调，那肯分人一半山。安得意如张翰适，凭谁放取浩然还。得君斗酒须防客，不怕重门更著关。
宿村舍·其四
作者：李俊民
朝代：元
体裁：七言律诗

三两残杯不尽欢，强陪年少贵游閒。客中未必常为客，山上那堪复有山。鹤发都从愁里变，貂裘直待醉时还。一朝却入庞公市，惊倒城门老抱关。
宿海会寺
作者：李俊民
朝代：元

佛堂光未放，桑下唤难回。是处皆堪歇，何山不可开。泉因龙吐出，经自兔衔来。径向黄沙过，寻僧问劫灰。青山云水窟，杖锡几时来。竹待香严击，松经道者栽。西江无水吸，震旦忽花开。三笑图中友，同倾破戒杯。
宿海会寺·其一
作者：李俊民
朝代：元
体裁：五言律诗

佛堂光未放，桑下唤难回。是处皆堪歇，何山不可开。泉因龙吐出，经自兔衔来。径向黄沙过，寻僧问劫灰。
宿海会寺·其二
作者：李俊民
朝代：元
体裁：五言律诗

青山云水窟，杖锡几时来。竹待香严击，松经道者栽。西江无水吸，震旦忽花开。三笑图中友，同倾破戒杯。
寄伊阳令周文之括户
作者：李俊民
朝代：元
体裁：七言律诗

几年客里厌驰驱，故向伊川好处居。刚受一廛同许子，谁知四壁过相如。厥田不称中中赋，此事真堪咄咄书。疲俗脂膏今已尽，看看鞭算及舟车。
寄别
作者：李俊民
朝代：元
体裁：七言绝句

马蹄踏破乱山青，送客风回酒半醒。归客莫将云外指，大都一十五长亭。
寄史正之
作者：李俊民
朝代：元
体裁：七言律诗

往来门下亦风流，分得筹堂几许忧。刚甚养他横槊马，何如了取济川舟。人还忌器休投鼠，谁为蹊田欲夺牛。闻早抽身闲处著，不妨仍带醉乡侯。
寄筹堂
作者：李俊民
朝代：元
体裁：古风

老为人所怜，贫恨友独寡。等闲门外车，尽入宰肉社。欲随射虎将，争柰无匹马。安得化为云，四方逐东野。大庇天下士，拟作万閒厦。顾我盖头茅，宁肯助一把。非无问舍心，或恐卧床下。纵有愿留人，有馆不能假。还因索居久，往往罪商也。须待舍馆定，然后见长者。
寄荅赵公定
作者：李俊民
朝代：元
体裁：古风

他人共折依依柳，居士但饮薄薄酒。岂其必取齐之姜，又恐不为白也母。虽然客或许敦庞，惭愧我无白壁双。更向稠桑老人卜，准备买红缠酒缸。
寄赵庭干二首
作者：李俊民
朝代：元

试将小录问同年，风采依稀坠目前。三十一人今鬼录，与君虽在各华颠。君还携幼去幽燕，我向荒山学种田。千里暮鸿行断处，碧云容易作愁天。
寄赵庭干二首·其一
作者：李俊民
朝代：元
体裁：七言绝句

试将小录问同年，风采依稀坠目前。三十一人今鬼录，与君虽在各华颠。
寄赵庭干二首·其二
作者：李俊民
朝代：元
体裁：七言绝句

君还携幼去幽燕，我向荒山学种田。千里暮鸿行断处，碧云容易作愁天。
富公草堂
作者：李俊民
朝代：元
体裁：七言绝句

青山重叠水萦回，山水中閒几往来。风物不殊人世改，中州何处是昆台。
寒食
作者：李俊民
朝代：元
体裁：五言律诗

为恋风光好，那堪节物催。事随浮世往，花似去年开。莫洒无家泪，须倾有限杯。诗人多少兴，都向醉中来。
寒食戏书
作者：李俊民
朝代：元
体裁：七言绝句

蓦见花閒弄药回，同心髻绾绿云堆。多情更有墙东月，送得秋千影过来。
对棋
作者：李俊民
朝代：元
体裁：七言绝句

到头不可托安危，那用搜寻局上机。纵出吴宫阵图外，阴山未免嫁明妃。
射虎
作者：李俊民
朝代：元
体裁：七言绝句

逐鹿中原鹿已无，功名那在一于菟。分明射中南山虎，李广元来不丈夫。
小旱云而不雨
作者：李俊民
朝代：元
体裁：七言律诗

阿香谁使送雷声，敢望天瓢一滴分。恨魃长为周地虐，闵尪几被鲁人焚。风吹海立垂垂雨，泽与山通处处云。何事卧龙犹不起，得微往见葛陂君。
山中寄张汉臣李广之
作者：李俊民
朝代：元
体裁：古风

枳棘非所栖，系匏焉不食。未黔墨子突，又夺伯氏邑。一年三褫服，半岁两涂敕。归去来山中，无器亦无得。
嵇康淬剑石
作者：李俊民
朝代：元
体裁：古风

寻常论养生，未得养生说。拟从林下游，一书交尽绝。既无当世志，安用三尺铁。频频石上磨，神光浸秋月。可怜粗疏甚，自谋何太拙。危弦发哀弹，幽愤终莫泄。死留身后名，有愧侍中血。
席上戏李巽之
作者：李俊民
朝代：元
体裁：七言绝句

薰风原上麦连云，箫鼓家家乐社神。半醉尊前喧语笑，老夫愁独泪沾巾。
席次
作者：李俊民
朝代：元
体裁：七言绝句

不到西山二十春，风光别后一番新。再三点检尊前客，白发相看有几人。
平水八咏 其一 陶唐春色
作者：李俊民
朝代：元
体裁：七言绝句

松柏森森护帝宫，至今和气在河东。诗人不尽当时事，八景图中见国风。
平水八咏 其七 晋桥梅月
作者：李俊民
朝代：元
体裁：七言绝句

物外神仙自一家，等闲不许占烟霞。只今冰雪人何处，惆怅山前日易斜。
平水八咏 其三 平湖飞絮
作者：李俊民
朝代：元
体裁：七言绝句

三月湖边祓禊亭，依依杨柳雨中青。晚来风起花如雪，春色都归水上萍。
平水八咏 其二 广胜晴岚
作者：李俊民
朝代：元
体裁：七言绝句

等闲过了万千峰，偃蹇相看意不浓。洗出青山真面目，祗疑海底有天龙。
平水八咏 其五 汾水孤帆
作者：李俊民
朝代：元
体裁：七言绝句

古渡无人鸟迹多，眼前历历旧山河。片帆不是秋风客，谁向中流发棹歌。
平水八咏 其八 西蓝夜雨
作者：李俊民
朝代：元
体裁：七言绝句

暮云深锁梵王家，楼阁峥嵘阅岁华。香火半残僧入定，卧听窗外落檐花。
平水八咏 其六 姑山晚照
作者：李俊民
朝代：元
体裁：七言绝句

嫩寒篱落似江村，雪里精神月下魂。桥北桥南路分处，行人立马待黄昏。
平水八咏 其四 锦滩落花
作者：李俊民
朝代：元
体裁：七言绝句

春风桃叶复桃根，相妒封姨似少恩。无限乱红随水去，人閒何处觅仙源。
平水八咏·陶唐春色
作者：李俊民
朝代：元

松柏森森护帝宫，至今和气在河东。诗人不尽当时事，八景图中见国风。等闲过了万千峰，偃蹇相看意不浓。洗出青山真面目，祗疑海底有天龙。三月湖边祓禊亭，依依杨柳雨中青。晚来风起花如雪，春色都归水上萍。春风桃叶复桃根，相妒封姨似少恩。无限乱红随水去，人閒何处觅仙源。古渡无人鸟迹多，眼前历历旧山河。片帆不是秋风客，谁向中流发棹歌。嫩寒篱落似江村，雪里精神月下魂。桥北桥南路分处，行人立马待黄昏。物外神仙自一家，等闲不许占烟霞。只今冰雪人何处，惆怅山前日易斜。暮云深锁梵王家，楼阁峥嵘阅岁华。香火半残僧入定，卧听窗外落檐花。
庙学落成
作者：李俊民
朝代：元
体裁：古风

斯文天末器，吾道有时厄。方嗟凤兮衰，遽叹麟也获。继遭秦焚书，又被鲁坏宅。迩来天下事，多自马上得。不修下车礼，不献在泮馘。不授羽林经，不讲博士席。旁若没字碑，肯见一逢掖。偶因长乐老，尽挟兔园册。及见中选人，始知为学益。学者如牛毛，自古数濩泽。连年取青紫，易于地芥拾。争将逸驾攀，遂向塞路辟。挥之无倚门，从者皆入室。肃肃俎豆风，洋洋弦歌邑。几时复论秀，四海望偃伯。术能向者谁，世无秋风客。
张氏肯堂
作者：李俊民
朝代：元
体裁：七言绝句

百年兰玉水边村，万轴牙签席上珍。同队鱼中见头角，一朝富贵异于人。
张翔卿出家
作者：李俊民
朝代：元
体裁：七言绝句

绛帕蒙头读道书，孙郎见后肯容无。休将侥倖乖名教，天上臞仙即是儒。
德老栽花成竹
作者：李俊民
朝代：元
体裁：古风

物性随所移，岁晚气自变。失却本来身，还于身外见。寻参玉版禅，如对菩萨面。丛林一花祖，派入香严传。
怀旧
作者：李俊民
朝代：元
体裁：七言绝句

杖藜重到古招提，硖石云深一径迷。不见同来旧时伴，怕看双翠壁閒题。
悼亡
作者：李俊民
朝代：元
体裁：七言律诗

须信人生足别离，别离不待白头时。因怜曩日在缧绁，岂惮今朝炊扊扅。中道柰何奔月去，此情惟有落花知。眼前活计无聊甚，空对当年纸局棋。
悼筹堂
作者：李俊民
朝代：元
体裁：七言律诗

霞鞍金辔紫丝绦，玉带红靴织翠袍。赳赳少年真手臂，津津玉气见眉毫。不愁造化功难补，可惜秋山势自高。那免牛车身后患，一场春梦亦徒劳。
感皇恩·出京门有感
作者：李俊民
朝代：元
体裁：词

忍泪出门来，杨花如雪。惆怅天涯人离别。碧云西畔，举目乱山重叠。据鞍归去也，情悽切。一日三秋，寸肠千结。敢向青天问明月。算应无恨，安用暂圆还缺。愿人长似，月圆时节。
感皇恩·出京门有感
作者：李俊民
朝代：元
体裁：词

忍泪出门来，杨花如雪。惆怅天涯又离别。碧云西畔，举目乱山重叠。据鞍归去也，情凄切！
一日三秋，寸肠千结。敢向青天问明月。算应无恨，安用暂圆还缺？愿人长似，月圆时节。
感皇恩·李子搢寿日戊申年甲乙科第
作者：李俊民
朝代：元
体裁：词

甲乙占科名，同根仙李。富贵南柯梦相似。天涯双桂，惭愧广寒宫里。悤悤归去，觅佳山水。休话升沉，休形愠喜。且论南华养生理。问君甲子，少我行年一纪。须知乡党，礼莫如齿。
感皇恩·杨成之生朝四月初三日
作者：李俊民
朝代：元
体裁：词

啼鸟怨春归，一声声切。蓂荚初生两三叶。征鞍何处，撩乱杨花如雪。鹊声头上，喜来时节。香篆半销，寿波重酌。玉带金鱼坐中客。幕天席地，便是仙家日月。试从今后，数蟠桃结。
慈氏阁
作者：李俊民
朝代：元
体裁：七言绝句

金碧相辉跨杳冥，凭高伫目记吾曾。劝君试倚栏干望，愧我今无脚力登。
戏北台孙讲师仲远
作者：李俊民
朝代：元
体裁：七言绝句

何处闲田不可耕，山头烽火水边营。道人高卧云千顷，留取南台与鹤鸣。
戏呈节使王子告
作者：李俊民
朝代：元
体裁：七言绝句

唤取佳人舞绣筵，醉中往往爱逃禅。我无红袖堪娱夜，翠被薰香独自眠。
戏嘲
作者：李俊民
朝代：元
体裁：七言律诗

江西社里几诗流，咏月嘲风未肯休。得句不能当竞病，措辞那敢向春秋。笑翻王氏三珠树，惊倒张家五凤楼。带系雪诗三十韵，胜如骑鹤上扬州。
戏曹汉臣
作者：李俊民
朝代：元

一见高僧话亦高，醉中往往爱禅逃。尔曹自谓曹溪后，不怕曹溪笑尔曹。移得花将碧落栽，一枝开后百枝开。今生也有狂灵运，待入东林社里来。
戏曹汉臣·其一
作者：李俊民
朝代：元
体裁：七言绝句

一见高僧话亦高，醉中往往爱禅逃。尔曹自谓曹溪后，不怕曹溪笑尔曹。
戏曹汉臣·其二
作者：李俊民
朝代：元
体裁：七言绝句

移得花将碧落栽，一枝开后百枝开。今生也有狂灵运，待入东林社里来。
戏杨成之
作者：李俊民
朝代：元
体裁：七言绝句

客路风霜颇倦游，出门又是一番愁。行人立马无情甚，扶上征鞍不自由。
戏武夫韩公
作者：李俊民
朝代：元

论功终是猎犬，见事不如擒虎。我愿一识荆州，人道莫逢玉汝。结柳未送穷车，弊衣先入歌院。虽得萧何指踪，难与老子同传。
戏武夫韩公·其一
作者：李俊民
朝代：元
体裁：六言诗

论功终是猎犬，见事不如擒虎。我愿一识荆州，人道莫逢玉汝。
戏武夫韩公·其二
作者：李俊民
朝代：元
体裁：六言诗

结柳未送穷车，弊衣先入歌院。虽得萧何指踪，难与老子同传。
戏沂公巨川
作者：李俊民
朝代：元
体裁：六言诗

八仙诗里苏晋，三笑图中远公。选甚逃禅破戒，我师自有家风。
戏赠
作者：李俊民
朝代：元
体裁：七言绝句

布袍褴褛化风埃，是处青山骨可埋。三笑家风□时了，我师容易去还来。
戏高广之
作者：李俊民
朝代：元
体裁：五言绝句

一饮遇伶妇，一饭值丘嫂。徒教乞米僧，时时送卢老。
成之夜谈省庭新事
作者：李俊民
朝代：元
体裁：古风

伟哉青云器，底蕴莫能见。开口论利害，坐客服雄辩。汪汪江海量，气不许黄宪。从来布衣愿，一掷轻百万。投瓜必报琼，岂望在焚券。虽承雨露恩，慷慨辄自献。与其便于已，孰若于国便。盖尝推此心，天下欲兼善。儒家惟有孟，日夜讲不倦。傥以利为利，请看货殖传。
承二公宠和复用元韵
作者：李俊民
朝代：元

脱却朝衫著纻麻，残年犹复梦京华。世情共指鹿为马，天意反教龙作蛇。白发不公人易老，青山有素恨无涯。那禁送别东郊外，满目离离溅泪花。有客衡从说蓺麻，要教身后见西华。若为养得能言鸭，未解除他引睡蛇。归去稍知闲气味，荒唐犹种老生涯。眼前浮世凭谁问，独倚东风看落花。
承二公宠和复用元韵·其一
作者：李俊民
朝代：元
体裁：七言律诗

脱却朝衫著纻麻，残年犹复梦京华。世情共指鹿为马，天意反教龙作蛇。白发不公人易老，青山有素恨无涯。那禁送别东郊外，满目离离溅泪花。
承二公宠和复用元韵·其二
作者：李俊民
朝代：元
体裁：七言律诗

有客衡从说蓺麻，要教身后见西华。若为养得能言鸭，未解除他引睡蛇。归去稍知闲气味，荒唐犹种老生涯。眼前浮世凭谁问，独倚东风看落花。
承和复用韵
作者：李俊民
朝代：元
体裁：七言律诗

草草杯盘兴不妨，一年一度送春忙。我无酒量难投社，君有诗情合擅场。衣锦堂前冠盖贵，落花径里绮罗香。暂时忘却愁滋味，蓦上心来似胆尝。
承徐子贤贾仲常张伯英宠和复用韵
作者：李俊民
朝代：元
体裁：七言律诗

天涯杯酒强追欢，白发光阴转首閒。独夜梦魂千里月，暮年心事数重山。回肠都为愁将断，行脚犹疑债未还。傥得一廛休老地，柴门今后定牢关。
抱树石
作者：李俊民
朝代：元
体裁：七言绝句

火馀介子身犹在，槁立鲍焦心愈坚。欲向前村问遗叟，石荒树老不知年。
探官
作者：李俊民
朝代：元
体裁：七言绝句

版图填写百官志，楮券类排千字文。堪笑吾儒多伎俩，一时鬻爵僣吾君。
掷笔台
作者：李俊民
朝代：元
体裁：七言绝句

空山老却涅槃师，掷笔台前旦过稀。雉子岂知身后事，至今犹傍法堂飞。
摸鱼儿·送侄谦甫出山
作者：李俊民
朝代：元
体裁：词

这光景、能销几度，大都数十寒暑。结庐人在山深处，万壑千岩风雨。朝复暮。甚不管、堂堂背我青春去。高情自许。似野鹤孤云，江鸥远水，此兴有谁阻。功名事，休叹儒冠多误。韩颠彭蹶无数。一溪隔断桃源路，只有人家鸡黍。歌且舞。更不住、醉中时出烟霞语。暂来樵斧。贪看两争棋，人閒不道，俯仰成今古。
新安
作者：李俊民
朝代：元
体裁：七言绝句

芳草原头一望空，村南村北落花风。可怜当日堆钱屋，寂寂无人晚照中。
新样团茶
作者：李俊民
朝代：元
体裁：七言绝句

春风倾倒在灵芽，才到江南百草花。未试人閒小团月，异香先入玉川家。
明皇击梧图
作者：李俊民
朝代：元
体裁：七言绝句

不使梨园弟子知，太平音在凤凰枝。一朝野鹿衔花去，长恨秋风落叶时。
春日
作者：李俊民
朝代：元
体裁：七言律诗

白头不柰隙驹催，惯饮屠酥醉后杯。百岁无多偏昼短，一年将尽又春来。东君得地权终在，北斗随天柄已回。造物却还真宰手，众人今后试登台。
春温轩
作者：李俊民
朝代：元
体裁：七言律诗

三尺枯桐膝上横，一弹洗尽绮罗尘。芙蓉城里谁为主，姑射山前别有人。云雨不侵行处梦，丹青难写醉时真。早寻林下乘鸾侣，莫遣春温过却春。
昨晚蒙降临无以为待早赴院谢闻己长往何行之速也因去人寄达少慰客中未伸之志耳
作者：李俊民
朝代：元

纵横人市尽裘毡，一旦衣冠气索然。岂信鲁连归海上，颇哀屈子老江边。汗流石马谁堪恨，草没铜驼世所怜。莫惮区区困刀笔，论功终让指踪先。书生掉舌岂其时，手底青编亦倦披。铁锁尚沈江漠漠，铜驼又没草离离。阴山路上明妃曲，天宝年中杜甫诗。古往今来几兴废，白头恨见太平迟。
昨晚蒙降临无以为待早赴院谢闻己长往何行之速也因去人寄达少慰客中未伸之志耳·其一
作者：李俊民
朝代：元
体裁：七言律诗

纵横人市尽裘毡，一旦衣冠气索然。岂信鲁连归海上，颇哀屈子老江边。汗流石马谁堪恨，草没铜驼世所怜。莫惮区区困刀笔，论功终让指踪先。
昨晚蒙降临无以为待早赴院谢闻己长往何行之速也因去人寄达少慰客中未伸之志耳·其二
作者：李俊民
朝代：元
体裁：七言律诗

书生掉舌岂其时，手底青编亦倦披。铁锁尚沈江漠漠，铜驼又没草离离。阴山路上明妃曲，天宝年中杜甫诗。古往今来几兴废，白头恨见太平迟。
暮春和端甫韵
作者：李俊民
朝代：元
体裁：七言律诗

雨夕风朝乐事妨，老来犹自为花忙。春光一岁只三月，尊酒百年能几场。辛苦衙蜂输蜜课，等闲巢燕得泥香。如何复共遨头醉，待把银瓶指点尝。
暮秋有感
作者：李俊民
朝代：元
体裁：七言绝句

乱鸦无数噪寒林，林下风吹落叶深。惟有黄花枝上露，向人犹似泣残金。
暴雨
作者：李俊民
朝代：元
体裁：古风

疾雷破山云暗天，雨脚不断如麻悬。淋浪一室无乾处，何异露坐乘漏船。鼠牙便是溃堤蚁，墙有百道飞来泉。狂客岂因狂药使，眼花如落井底眠。采石江头弄明月，一夕去作骑鲸仙。我虽忘我亦可怜，但恐不免蛟龙涎。苦无根源笑潢潦，可能朝宗东注觅海道。君不见耒阳禹力所不到，至今难寻杜陵老。
李子搢约同上山督之
作者：李俊民
朝代：元
体裁：七言律诗

踏青时节醉何妨，一掬归心想见忙。杖屦不须从捷径，觥筹且莫恋欢场。明山秀水家家景，野草闲花处处香。休讶登临无脚力，世閒险阻备曾尝。
李晋王坟
作者：李俊民
朝代：元
体裁：七言绝句

雄名凛凛振沙陀，为国功深柰老何。多少三垂冈上恨，伶人都进百年歌。
杜门
作者：李俊民
朝代：元
体裁：七言律诗

近来人事颇相乖，独坐何曾得好怀。犬吠为连沽酒市，鸡鸣长傍读书斋。门终待学张家塞，闼恐难当哙等排。恶客就中多气岸，时时下马系堂阶。
枯松
作者：李俊民
朝代：元
体裁：七言绝句

为嫌红紫污家风，故向春来学种松。祗恐等闲儿女辈，辄将斤斧损髯龙。
柏径
作者：李俊民
朝代：元
体裁：五言绝句

岁晚节自抱，足见有心哉。游人从何处，带得春风来。
柳
作者：李俊民
朝代：元

一年春色到溪头，展尽眉閒几点愁。才得东君暂时意，笑他张绪不风流。千丝万缕弄风柔，为爱春阴尽日留。杖屦重来有佳处，道人凿石沼清流。
柳·其一
作者：李俊民
朝代：元
体裁：七言绝句

一年春色到溪头，展尽眉閒几点愁。才得东君暂时意，笑他张绪不风流。
柳·其二
作者：李俊民
朝代：元
体裁：七言绝句

千丝万缕弄风柔，为爱春阴尽日留。杖屦重来有佳处，道人凿石沼清流。
梅花堂小酌与河南府马师共
作者：李俊民
朝代：元
体裁：七言绝句

往来不绝郑崇门，清浊那分北海尊。今夜梅花堂上月，与人作个好黄昏。
棕扇
作者：李俊民
朝代：元
体裁：四言诗

直节贯中，怒发冲上。朝蝇暮蚊，畏风长往。
槐亭
作者：李俊民
朝代：元
体裁：五言绝句

蚁穴功名重，或作封侯梦。主人心已闲，不为黄花动。
樊哙戏石
作者：李俊民
朝代：元
体裁：古风

丈夫气慷慨，隐迹在东市。或逢逐鹿人，乃弃屠狗事。壮哉鼓刀勇，旁若舞剑地。遂摧拔山力，自叹时不利。至今空山石，传是将军戏。能兴卯金运，颇与黄石类。不期两都后，复有三国志。过客对春风，徒洒山阳泪。
樊氏昆仲懒窠
作者：李俊民
朝代：元
体裁：古风

君不见读书边，孝先谓。师可嘲，何典记。又不见梁州阴子春，足不肯洗恐败事。何须向人说道理，养得疏慵性如此。摆手便行谁家子，嵩洛之间两居士。未尝点检形骸外，挂角羚羊心已死。问之非渔亦非樵，人言似痴还似高。叔夜自知不堪七，以书遂绝平生交。一官从此束高阁，赖是天教闲处著。时人争赋懒窠诗，我羡懒窠诗不作。
橙数珠
作者：李俊民
朝代：元

典刑酿出洞庭霜，只取青圆不待黄。凡俗尽从千佛转，忘言老宿但拈香。从头细转梵王经，一串秋香得洞庭。为报重苏当自惜，莫教落入念珠厅。
橙数珠·其一
作者：李俊民
朝代：元
体裁：七言绝句

典刑酿出洞庭霜，只取青圆不待黄。凡俗尽从千佛转，忘言老宿但拈香。
橙数珠·其二
作者：李俊民
朝代：元
体裁：七言绝句

从头细转梵王经，一串秋香得洞庭。为报重苏当自惜，莫教落入念珠厅。
止姚亚之刲羊
作者：李俊民
朝代：元
体裁：四言诗

养生之鞭，陇种之苗。欲鲁去朔，在齐闻韶。咄嗟老饕，腹如瓠枵。踏破菜园，合吃藤条。
段侯行春显圣观喜雨
作者：李俊民
朝代：元
体裁：七言律诗

行春冠盖暂踌躇，谁信东山面目疏。兴尽奚劳风送客，气和不觉雨随车。移民虽恨梁加少，腐粟犹誇汉有馀。独叹吾儒有何贵，自今牛角莫横书。
母师圣醉中落水用郭进之韵
作者：李俊民
朝代：元
体裁：七言律诗

无人桥上醉婆娑，脚力危时可柰何。贺监未应真落井，屈平到底也随波。浮云世事黄粮梦，斜日秋风薤露歌。点检交情能有几，柴门今后雀堪罗。
母师圣醉归夜溺伊河抱桥柱而死
作者：李俊民
朝代：元
体裁：七言绝句

日日贪杯醉不醒，待将风味学刘伶。可怜王子龛前水，夜半寒光落酒星。
母应之饷黍
作者：李俊民
朝代：元
体裁：古风

忆昔周室衰，周人咏黍离。君今饷我黍，为赋黍离诗。厥初蓺黍时，饭牛使牛肥。八月黍未穫，胡儿驱牛归。胡儿不满欲，我民还买犊。今秋犊未大，又被胡儿逐。胡儿皆饱肉，我民食不足。食不足，尚可鬻子输官粟。
毛晋卿肖山堂
作者：李俊民
朝代：元
体裁：古风

悠然林下客，世事颇能料。闲中意自适，身外名肯钓。卜居山之阳，初为识者笑。势将陵岱华，气欲吞嵩少。方寻愿谷归，稍近孙台啸。微茫数烟岫，巉绝对云峤。为我增双明，未必在远眺。始虽如直友，久乃得心照。恐随有力去，或被移文诮。己见成膏肓，百计莫可疗。一时烟霞语，慎勿骇廊庙。咄哉肖山堂，所以警不肖。
水帘
作者：李俊民
朝代：元
体裁：七言绝句

倒倾蛟室泻琼瑰，派落空岩雪浪堆。卷地封姨收不起，素娥垂下玉钩来。
水龙吟·筹堂寿日
作者：李俊民
朝代：元
体裁：词

一朝衣锦归来，高门不负于公望。恍然如旧，黄流万里，太行千丈。只比当时，添些气势，减些风浪。记采薇戍罢，分茅议定，凯歌动、声悲壮。元自山西出将。却从他、山东入相。兜鍪须待，貂蝉换了，凌烟画像。且把功名，暂都分付，浅斟低唱。但年年、看取三台长在，老人头上。
水龙吟·翟端甫寿日十月一日
作者：李俊民
朝代：元
体裁：词

胜游漫说山阴，算来不及山阳好。七贤林下，一时人物，何如安道。况有奇才，纵横笔阵，千军独埽。向碧油幢底，真儒事业，倚马看、檄书草。谁识平居隐操。遇江州、十分礼貌。世情交态，雀罗门外，几人曾到。且斗樽前，等闲休问，高山白早。赖姮娥，留得一枝丹桂，伴灵椿老。
汤下寺壁
作者：李俊民
朝代：元
体裁：七言绝句

滚滚龙泉自吐吞，谁能个里混光尘。再三绕壁寻题句，饶舌山禽不避人。
沁园十二咏 其一 熙熙堂
作者：李俊民
朝代：元
体裁：七言绝句

眼前草木强争春，往日繁华一聚尘。山水中閒赏心在，不知谁是肯堂人。
沁园十二咏 其七 屏俗庵
作者：李俊民
朝代：元
体裁：七言绝句

世上无人可立谈，眼前只有此君堪。当年借得谁家宅，疑是今来屏俗庵。
沁园十二咏 其三 暗香亭
作者：李俊民
朝代：元
体裁：七言绝句

三两横斜鹤膝枝，一朝须有返魂时。试看今后黄昏月，得似西湖七字诗。
沁园十二咏 其九 富览亭
作者：李俊民
朝代：元
体裁：七言绝句

天于万物岂私我，领略风光天不嗔。自古山阳景佳处，尽都分付与闲人。
沁园十二咏 其二 翠兰亭
作者：李俊民
朝代：元
体裁：七言绝句

蓬艾丛深特地藏，游蜂何处觅幽芳。楚人大段无分别，不识离骚传里香。
沁园十二咏 其五 漱玉池
作者：李俊民
朝代：元
体裁：七言绝句

古人观水必观澜，一滴涓流一滴寒。放取黄陂千万顷，莫教龙口吐吞难。
沁园十二咏 其八 清晖亭
作者：李俊民
朝代：元
体裁：七言绝句

高山森似剑铓立，流水平如罗带舒。人在水光山色里，笑渠潘阆倒骑驴。
沁园十二咏 其六 江源亭
作者：李俊民
朝代：元
体裁：七言绝句

羽觞到处不容停，争看中流落酒星。彼此一时修禊事，未应人物愧兰亭。
沁园十二咏 其十 桃园
作者：李俊民
朝代：元
体裁：七言绝句

一时得意笑春风，不见春风满树空。老去惜花心尚在，为君留眼看蒸红。
沁园十二咏 其十一 意在亭
作者：李俊民
朝代：元
体裁：七言绝句

绿水古今流不尽，好山前后势相连。适来荷蒉者谁子，应笑有心哉此贤。
沁园十二咏 其十二 涌珠泉
作者：李俊民
朝代：元
体裁：七言绝句

渊底睡龙徒有颔，沙中老蚌恐无胎。疾雷惊裂苍苔地，迸出鲛人泪颗来。
沁园十二咏 其四 七贤台
作者：李俊民
朝代：元
体裁：七言绝句

放迹山阳志尚同，至今林下仰高风。欲将人物图中看，恐遇生前李卫公。
沁园十二咏·熙熙堂
作者：李俊民
朝代：元

眼前草木强争春，往日繁华一聚尘。山水中閒赏心在，不知谁是肯堂人。蓬艾丛深特地藏，游蜂何处觅幽芳。楚人大段无分别，不识离骚传里香。三两横斜鹤膝枝，一朝须有返魂时。试看今后黄昏月，得似西湖七字诗。放迹山阳志尚同，至今林下仰高风。欲将人物图中看，恐遇生前李卫公。古人观水必观澜，一滴涓流一滴寒。放取黄陂千万顷，莫教龙口吐吞难。羽觞到处不容停，争看中流落酒星。彼此一时修禊事，未应人物愧兰亭。世上无人可立谈，眼前只有此君堪。当年借得谁家宅，疑是今来屏俗庵。高山森似剑铓立，流水平如罗带舒。人在水光山色里，笑渠潘阆倒骑驴。天于万物岂私我，领略风光天不嗔。自古山阳景佳处，尽都分付与闲人。一时得意笑春风，不见春风满树空。老去惜花心尚在，为君留眼看蒸红。绿水古今流不尽，好山前后势相连。适来荷蒉者谁子，应笑有心哉此贤。渊底睡龙徒有颔，沙中老蚌恐无胎。疾雷惊裂苍苔地，迸出鲛人泪颗来。
沁园怀古
作者：李俊民
朝代：元
体裁：七言律诗

风波平地难开眼，剑戟群山欲割肠。冠盖随时成物故，园林何日破天荒。摩挲碑石空怀古，点检图经为补亡。谁是熙熙堂上客，近来老子也和光。
河桥成
作者：李俊民
朝代：元

预积他山木，重新两岸堤。龙依天上卧，虹傍水心低。不假鞭秦石，何劳立蜀犀。落成应有日，谁向柱先题。河广思同济，天寒怕涉冬。冰虽将自合，船尚不宜从。柱引来归鹤，渊藏未跃龙。一编圮上叟，千载愿相逢。势截长河浪，横陈百步梁。经营方断手，过涉不褰裳。漫惜千金瓠，休誇一苇航。西风箫鼓咽，奠酒水仙堂。
河桥成·其一
作者：李俊民
朝代：元
体裁：五言律诗

预积他山木，重新两岸堤。龙依天上卧，虹傍水心低。不假鞭秦石，何劳立蜀犀。落成应有日，谁向柱先题。
河桥成·其三
作者：李俊民
朝代：元
体裁：五言律诗

势截长河浪，横陈百步梁。经营方断手，过涉不褰裳。漫惜千金瓠，休誇一苇航。西风箫鼓咽，奠酒水仙堂。
河桥成·其二
作者：李俊民
朝代：元
体裁：五言律诗

河广思同济，天寒怕涉冬。冰虽将自合，船尚不宜从。柱引来归鹤，渊藏未跃龙。一编圮上叟，千载愿相逢。
河阳呈苗简叔
作者：李俊民
朝代：元
体裁：五言律诗

妖氛长斗北，杀气尚河东。人物不如古，地图祗自雄。三城环野水，二麦卧天风。多少逃亡屋，荒凉晚照中。
洞仙歌·中秋
作者：李俊民
朝代：元
体裁：词

秋光海底，涌出银盘烂。只怕微云淡河汉。料姮娥应笑、醉舞仙人，今夜里，空恁樽前撩乱。寻常三五夜，也有团圆，争柰人心未能满。记当初破镜、飞上天时，双照影、留得人閒一半。待仗他玉斧、再修成，问明月明年、共谁同看。
洞仙歌·中秋
作者：李俊民
朝代：元
体裁：词

秋光海底，涌出银盘烂。只怕微云淡河汉。料姮娥应笑、醉舞仙人，今夜里，空恁樽前撩乱。
寻常三五夜，也有团圆，争柰人心未能满。记当初破镜、飞上天时，双照影、留得人闲一半。待仗他玉斧、再修成，问明月明年、共谁同看。
洞仙歌·汴梁与许道真郭伯诚刘光甫同赋
作者：李俊民
朝代：元
体裁：词

百年富贵，一觉邯郸梦。识破中流退应勇。纵生前身后、得个虚名，褒贬处。一字由他南董。故园归去好，还肯同归，大厦如今有梁栋。对青天咫尺、列宿森然，君莫怪。不见少微星动。且拂袖、林泉作诗人，尽明月清风、笑人嘲弄。
洞仙歌·谢杨成之寄梅
作者：李俊民
朝代：元
体裁：词

陇头潇洒，辜负寻芳眼。浪蕊浮花问名懒。纵看看驿使、带得春来，只恐怕，绿叶成阴子满。
暗香无恙否，月落参横，惆怅罗浮梦魂短。赖故人情重、不减西湖，花上月、分我黄昏一半。更选甚、南枝与北枝，是一种春风、待争寒暖。
洞仙歌·谢杨成之寄梅
作者：李俊民
朝代：元
体裁：词

陇头潇洒，辜负寻芳眼。浪蕊浮花问名懒。纵看看驿使、带得春来，祇恐怕，绿叶成阴子满。暗香无恙否，月落参横，惆怅罗浮梦魂短。赖故人情重、不减西湖，花上月、分我黄昏一半。更选甚、南枝与北枝，是一种春风、待争寒煖。
济源龙潭
作者：李俊民
朝代：元
体裁：七言绝句

尘世悠悠不识真，一潭春碧养潜鳞。可怜无故惊雷起，误却山前失箸人。
海棠露
作者：李俊民
朝代：元
体裁：七言绝句

轻风袅袅泛崇光，长恨司花不与香。春睡一声莺唤起，却教老眼见啼妆。
清平乐·壬申岁六月十四日
作者：李俊民
朝代：元
体裁：词

满斟绿醑。劝我千金寿。不住光阴催老丑。三十七年回首。镜中白发无多。缺壶安用长歌。有志封侯万里，列仙不柰臞何。
清平乐·戏赠
作者：李俊民
朝代：元
体裁：词

城南归路。信马随车去。家在白云楼下住。帘幕深沉庭户。不论天上人閒。到头此债须还。一枕行云梦觉，小楼却似巫山。
清平乐·锦堂寿
作者：李俊民
朝代：元
体裁：词

青云得路。休叹功名误。好在辋川堪画处。闻早抽身归去。任他千丈风波。光阴著酒消磨。识破落花浮世，笑看金狄摩挲。
清平乐·闰重九宋翔卿席
作者：李俊民
朝代：元
体裁：词

黄花今后。才是秋光暮。依旧满城风又雨。勾引锦囊诗句。东篱尚可重游。羡君来往风流。莫惜樽前健倒，这回节去蜂愁。
清明席上同史正之姚君宝子昂
作者：李俊民
朝代：元
体裁：七言律诗

浮云雨后自纵横，不待风收放晓晴。百计花期成谩与，一年春色过清明。谁家钻燧罢藏火，何处吹箫犹卖饧。回首故园魂欲断，鸟飞只是片时程。
渊明归去来图
作者：李俊民
朝代：元
体裁：六言诗

先生从来寄傲，肯向小儿鞠躬。笑指田园归去，门前五柳春风。
渊明归来图
作者：李俊民
朝代：元
体裁：七言绝句

一旦仓惶马后牛，衣冠从此折腰羞。先生不是归来早，束带人前几督邮。
游太平泉
作者：李俊民
朝代：元
体裁：五言律诗

稍有林泉兴，相陪杖屦游。百年人易老，千种事堪愁。是处花无主，谁家酒可篘。芳时好行乐，春去不能留。
游沁园
作者：李俊民
朝代：元
体裁：七言绝句

多少庭台堕劫灰，胜游踪迹几残碑。风流人物今谁在，水绿山青似旧时。
游济源
作者：李俊民
朝代：元
体裁：古风

元戎小队闲登临，悠悠旌旆穿山林。太行南下路险涩，不惮著脚穷幽寻。清源祭秩世所重，乔木掩映灵宫深。是时方口雨初过，天风破晓开微阴。入门为问庙见礼，白发黄冠通古今。且言享诚非享物，那在与俗占浮沉。鞠躬执简默有祷，脯酒纵薄神所歆。几年愿违莫能遂，至此始得偿初心。点检图经叹禹迹，山青水绿无知音。竹根醉倒客星散，夜听波底蛟龙吟。
游石堂山
作者：李俊民
朝代：元
体裁：七言绝句

雨后青山画不如，算心人去有谁居。紫云空锁神清洞，不见丹崖四字书。
游碧落
作者：李俊民
朝代：元
体裁：五言律诗

寂历松閒寺，临流胜槩藏。断云开石壁，横吹爽溪堂。谩与诗情在，留连道话长。行人贪吊古，归路半斜阳。
游碧落
作者：李俊民
朝代：元
体裁：古风

浮云翳炎景，长夏惬幽事。相陪林下友，共造金碧地。清流漱寒玉，老树耸苍翠。何人开山祖，妙处发天秘。悠悠岁月深，剥落磨崖字。遨头兴不浅，有酒留客醉。幽鸟背人飞，不惯闻鼓吹。抵暮出山门，溪风送归骑。
游锦堂后园
作者：李俊民
朝代：元
体裁：七言绝句

妆点园林次第新，野花无数不知名。即时唤起闲中兴，惭愧陶家趣未成。
游青莲
作者：李俊民
朝代：元

闲携方外友，同谒梵王宫。山吐三更月，松摇万壑风。流年飞鸟过，浮世落花空。不有归来兴，何能见远公。行处春风恶，山中胜槩藏。渐佳如蔗尾，薄险似羊肠。翠揖双峰角，清临一水堂。夜长僧睡少，为我话兴亡。
游青莲·其一
作者：李俊民
朝代：元
体裁：五言律诗

闲携方外友，同谒梵王宫。山吐三更月，松摇万壑风。流年飞鸟过，浮世落花空。不有归来兴，何能见远公。
游青莲·其二
作者：李俊民
朝代：元
体裁：五言律诗

行处春风恶，山中胜槩藏。渐佳如蔗尾，薄险似羊肠。翠揖双峰角，清临一水堂。夜长僧睡少，为我话兴亡。
游青莲□值巨川彦广二上人出
作者：李俊民
朝代：元
体裁：七言绝句

寂寂荒庭落叶堆，与谁重上远公台。青山不解留人住，立尽秋风曦未来。
游青莲分韵得春字
作者：李俊民
朝代：元
体裁：七言绝句

四面山围故故青，茶烟榻畔坐忘身。与师贪论安心法，门外飞花送却春。
溪竹
作者：李俊民
朝代：元
体裁：七言绝句

崎岖一径逐溪斜，泛泛溪流带落花。为问风前双燕子，衔泥飞去入谁家。
满江红 和张文玘二首 其一
作者：李俊民
朝代：元
体裁：词

宿酒才醒，听唤起、一声春晓。无限恨、满城风絮，一川烟草。年少抛人容易去，万红千紫都开了。试但教、头上插花枝，花应笑。狂言在，人绝倒。狂药尽，愁难埽。待叮咛嘱付，再来青鸟。团扇不堪题往事，断弦惟恨知音少。但时时、频把镜来看，人将老。
满江红·其二
作者：李俊民
朝代：元
体裁：词

名利场中，愁过了、几多昏晓。试看取、江鸥远水，野麋丰草。世事浮云翻覆尽，此生造物安排了。但芒鞋竹杖任蹉跎，狂吟笑。樽有酒，同谁倒。花满径，无人埽。念红尘来往，倦如飞鸟。懒后天教闲处著，坐閒人比年时少。向太行山下觅菟裘，吾将老。
满江红·和张文玘二首
作者：李俊民
朝代：元

宿酒才醒，听唤起、一声春晓。无限恨、满城风絮，一川烟草。年少抛人容易去，万红千紫都开了。试但教、头上插花枝，花应笑。狂言在，人绝倒。狂药尽，愁难埽。待叮咛嘱付，再来青鸟。团扇不堪题往事，断弦惟恨知音少。但时时、频把镜来看，人将老。名利场中，愁过了、几多昏晓。试看取、江鸥远水，野麋丰草。世事浮云翻覆尽，此生造物安排了。但芒鞋竹杖任蹉跎，狂吟笑。樽有酒，同谁倒。花满径，无人埽。念红尘来往，倦如飞鸟。懒后天教闲处著，坐閒人比年时少。向太行山下觅菟裘，吾将老。
满江红·咏雪
作者：李俊民
朝代：元
体裁：词

漠漠愁阴，银界晓、浩然一色。谁剪水、就中撩乱，燕山如席。天若有情天也老，高山底事头先白。甚教人、错恨五更风，花狼藉。寒欲退，刘叉笔。深欲殁，韦郎膝。问何如江上，孤舟蓑笠。君不见、过门多恶客，等闲踏破琼瑶迹。便粗豪、下马坐人床，寻欢伯。
满江红·孟州长冯巨川诞日
作者：李俊民
朝代：元
体裁：词

解愠风来，天气爽、绿阴庭院。多少话、暂都分付，画梁双燕。明月欲随人意满，十分未惬姮娥愿。但一年、一度寿觞时，身长健。玲珑曲，低低按。玻璃盏，深深劝。任春红，吹上桃花人面。簪履尽居弹铗下，烟岚休恨平嵩远。待试看、南极老人星，今朝见。
满江红·李孝先寿日四月八日
作者：李俊民
朝代：元
体裁：词

小雨初晴，风摇荡、绿阴清昼。见说道、长庚复向，人閒钟秀。又对上番成竹笋，能忘赠别垂条柳。看将来、三五月圆时，人如旧。浮世事，君知否。春梦断，空回首。笑平生豪迈，气冲牛斗。幽鸟自歌无谱曲，飞花故送长生酒。待骑鲸、海上再相逢，为君寿。
灵照女
作者：李俊民
朝代：元
体裁：六言诗

留下一重公案，有女谁似庞家。不试提蓝手段，若为点破丹霞。
点绛唇·冯巨川南斋牡丹
作者：李俊民
朝代：元
体裁：词

花恨开迟，为花迟后为花恼。问花开了。却恨花开早。人貌年年，不似花长好。还知道。年年人貌。却笑花先老。
点绛唇·王怀州寿日戊戌十月一日
作者：李俊民
朝代：元
体裁：词

横槊将军，是他马上男儿事。河山表里。养就英雄气。衣锦归来，占尽人间贵。功名遂。神仙平地。学取留侯计。
点绛唇·酒赠车元帅
作者：李俊民
朝代：元
体裁：词

著甚乾忙，人生只合糟丘老。一杯软饱。从事齐能到。不读离骚，恐怕愁难埽。春光好。醉时便倒。何处无芳草。
点绛唇·重阳菊间小酌同申元帅等
作者：李俊民
朝代：元
体裁：词

秋树风高，可怜憔悴门前柳。白衣去后。闲却持杯手。一笑相逢，落帽年时友。君知否。南山如旧。人比黄花瘦。
点绛唇·锦堂寿日
作者：李俊民
朝代：元
体裁：词

马上功名，射雕谁似将军手。一朝肘后。金印悬如斗。锦绣山川，何似人长久。闲中友。为君添寿。共劝忘怀酒。
烟江叠嶂图
作者：李俊民
朝代：元
体裁：七言绝句

挥毫落纸生云烟，江北江南水墨天。爱画主人胸次别，卧游不用买山钱。
烟江绝岛图
作者：李俊民
朝代：元
体裁：四言诗

江风不波，峭壁森立。冥冥飞鸿，翔而后集。
焦天禄野叟听音图
作者：李俊民
朝代：元
体裁：四言诗

梨园弟子，天宝之后。谁其知音，百岁遗叟。曲终怅然，泪迸林薮。时清眼明，万事缄口。
焦彦昭失中子
作者：李俊民
朝代：元
体裁：七言律诗

相逢地下果何如，自谓情钟亦太愚。未必珠能空老蚌，岂期玄不与童乌。且怜商也无三罪，尚喜徐卿有二雏。万事尽归天予夺，速宜收泪谢玄夫。
熊白
作者：李俊民
朝代：元
体裁：五言绝句

所居无禹庙，有官升典签。掌亦我所欲，二者不可兼。
狂风
作者：李俊民
朝代：元
体裁：七言绝句

春光著物酒如浓，白白红红眼界中。又是一场蝴蝶梦，能禁几度落花风。
独坐
作者：李俊民
朝代：元
体裁：五言律诗

地偏无俗客，日在掩柴扉。暑退闲蒲扇，凉生换葛衣。风高云散影，露下月扬辉。独据胡床坐，心清即道机。
猫犬图
作者：李俊民
朝代：元
体裁：六言诗

狡兔空有三穴，首鼠漫持两端。我辈天生健武，从渠股慄心寒。
玉李花
作者：李俊民
朝代：元
体裁：七言绝句

盘根春后几枝分，似比树头花更新。落月试将颜色照，便如传得谪仙神。
王子荣过家上冢
作者：李俊民
朝代：元
体裁：七言律诗

暂令元戎小队行，尽驱春色入山城。葱葱佳气随轩盖，袅袅高风卷旆旌。题柱桥边男子志，散金闾里故人情。贵游前后知多少，不使堂虚昼锦名。
王季文南迈怏怏不得意书此以缓之
作者：李俊民
朝代：元
体裁：七言绝句

大家都待倚栏干，摘索幽花草棘閒。方便春风无不到，忍教雪里一枝寒。
王庭秀悠然轩
作者：李俊民
朝代：元
体裁：七言绝句

小轩开后快双明，峭拔南山立翠屏。好是晚来新雨过，白云堆里露尖青。
王德华默轩
作者：李俊民
朝代：元
体裁：七言绝句

春秋岂敢措一字，宾主不须谈两都。万事尽皆皮里著，为君终日鼓咙胡。
王生寿日
作者：李俊民
朝代：元
体裁：五言律诗

几度县弧节，当年琢玉郎。徐行知礼让，幼学爱文章。莫厌鱼同队，休随燕入堂。眉间色多喜，禁脔近东床。
瑞鹤仙 其一 弟李经略生朝
作者：李俊民
朝代：元
体裁：词

晓窗寒气峭。问小槽滴后，真珠多少。博山寿烟袅。向百花，头上梅花开了。金樽频倒。甚坐閒、犹恨杯小。记去年今日，大家同庆，太平佳兆。堪笑。浮云世事，流水生涯，南柯梦觉。风光正好。欲退时，何似闻早。把俗缘抛尽、逍遥林下，青松长伴难老。与鹤鸣、立个家风，作千年调。
瑞鹤仙 其二 弟李经略生朝
作者：李俊民
朝代：元
体裁：词

绵绵仙种李。有大道家风，逍遥活计。长庚见苗裔。问如何，谪在落花浮世。曲生风味。为唤回、席上和气。被谁人说破，黄粱梦里，一场富贵。何济。不如归去，乐取闲身，登山临水。众人皆醉。笑独醒，泽畔憔悴。但从今、管甚云翻雨覆，暂教心上无事。且一杯、尽后一杯，满百千岁。
瑞鹤仙·弟李经略生朝
作者：李俊民
朝代：元

晓窗寒气峭。问小槽滴后，真珠多少。博山寿烟袅。向百花，头上梅花开了。金樽频倒。甚坐閒、犹恨杯小。记去年今日，大家同庆，太平佳兆。堪笑。浮云世事，流水生涯，南柯梦觉。风光正好。欲退时，何似闻早。把俗缘抛尽、逍遥林下，青松长伴难老。与鹤鸣、立个家风，作千年调。绵绵仙种李。有大道家风，逍遥活计。长庚见苗裔。问如何，谪在落花浮世。曲生风味。为唤回、席上和气。被谁人说破，黄粱梦里，一场富贵。何济。不如归去，乐取闲身，登山临水。众人皆醉。笑独醒，泽畔憔悴。但从今、管甚云翻雨覆，暂教心上无事。且一杯、尽后一杯，满百千岁。
瑞鹤仙·沁南守刘巨源诞节十月十五
作者：李俊民
朝代：元
体裁：词

人生为郡乐。推拯俗仁怀，济时英略。和风散莲幕。把功名一事，暂宜高阁。兴来自酌。要酒浇、胸次磊落。比月中玉兔，别有长生，安心是药。休错。早还识破，一梦南柯，宦情渐薄。北山素约。试回首，千岩万壑。况竹林、当日七贤游处，物外骖鸾驾鹤。在烂柯、局畔樵人，看君下著。
瑞鹤仙·细君寿日
作者：李俊民
朝代：元
体裁：词

萧然林下秀。笑檐外梅花，似人清瘦。东风在垂柳。算几时，吹散眉閒春皱。兴来搔首。问今朝、何处有酒。怕一场醉后，渔歌樵唱，大家拍手。知否。眼前合计，无辱无荣，天长地久。不须肘后。望悬他，金印如斗。待一朝、随我骑鲸去后，共寻天上王母。把碧桃、花底流霞，为君添寿。
瑞鹤仙·锦堂寿日壬寅十一月十五
作者：李俊民
朝代：元
体裁：词

河东贤太守。使草木生光，太行增秀。功名落谁后。醉归来，马上气冲牛斗。一阳应候。看春风、先到细柳。笑座中有客，侯轻万户，诗誇千首。依旧。桂花盈处，蓂叶圆时，为君添寿。满堂饮酒。尽平生，倾盖素友。对水云乡里、真山面目，钱家誇甚锦绣。但年年、岁岁相逢，似人耐久。
用之次韵复荅
作者：李俊民
朝代：元
体裁：七言律诗

小斋飘雨注风帷，门外青山困品题。足蹑尽知齐是假，胆尝争柰越犹栖。任教别后书盈箧，嬴得年来气暖脐。聊与老农歌帝力，一缸村酒荐豚蹄。
用之请还公府用韵拒之
作者：李俊民
朝代：元
体裁：七言律诗

□寇将军力自宣，幕中议论可回天。气吞骄虏鞭先著，威定并门檄罢传。正恐一隅防饮酒，休从百尺笑求田。杨雄禄位谁能动，姑为侯巴草太玄。
用子荣河桥送别韵
作者：李俊民
朝代：元
体裁：七言律诗

河桥把酒不成欢，正是离人去住閒。公道几时饶白发，世情今日见青山。娟娟明月无家对，惨惨孤云待我还。惭愧慇勤花里鸟，一声声送出阳关。
用筹堂韵
作者：李俊民
朝代：元
体裁：七言绝句

清尊莫惜再三开，别后何曾得好怀。为向绿衣花使道，杖藜不是等闲来。
用赵之美留别韵
作者：李俊民
朝代：元

把酒离筵且莫辞，坐中瓜葛暂相依。花从识后常含笑，鸟自还时想倦飞。往事微茫春梦断，故人牢落晓星稀。天涯白发禁愁得，好在西山不早归。长短亭中送别时，问君东去复何依。今宵明月三人共，来日红尘一骑飞。倾盖莫嫌相见晚，断弦惟恨赏音稀。天涯尽道还家好，笑我虽归似不归。为君不惜送行诗，但恨蒹葭失所依。流水尽朝东海去，孤云只向太行飞。仕途冰炭收心早，客路参商见面稀。一曲阳关歌未彻，声声头上听催归。遥指东山去恨迟，争如莲幕早来依。须知宋鹢犹能退，有底齐禽尚不飞。洛下书生怜我少，燕南壮士似君稀。主人好客恹恹醉，正要髡留肯放归。平生藏器待何时，除却荆州不可依。预报行人应鹊噪，相将送客有花飞。雁从去后弟兄少，莺未来时朋友稀。不尽赤心今日话，东山无以我公归。
用赵之美留别韵·其一
作者：李俊民
朝代：元
体裁：七言律诗

把酒离筵且莫辞，坐中瓜葛暂相依。花从识后常含笑，鸟自还时想倦飞。往事微茫春梦断，故人牢落晓星稀。天涯白发禁愁得，好在西山不早归。
用赵之美留别韵·其三
作者：李俊民
朝代：元
体裁：七言律诗

为君不惜送行诗，但恨蒹葭失所依。流水尽朝东海去，孤云只向太行飞。仕途冰炭收心早，客路参商见面稀。一曲阳关歌未彻，声声头上听催归。
用赵之美留别韵·其二
作者：李俊民
朝代：元
体裁：七言律诗

长短亭中送别时，问君东去复何依。今宵明月三人共，来日红尘一骑飞。倾盖莫嫌相见晚，断弦惟恨赏音稀。天涯尽道还家好，笑我虽归似不归。
用赵之美留别韵·其五
作者：李俊民
朝代：元
体裁：七言律诗

平生藏器待何时，除却荆州不可依。预报行人应鹊噪，相将送客有花飞。雁从去后弟兄少，莺未来时朋友稀。不尽赤心今日话，东山无以我公归。
用赵之美留别韵·其四
作者：李俊民
朝代：元
体裁：七言律诗

遥指东山去恨迟，争如莲幕早来依。须知宋鹢犹能退，有底齐禽尚不飞。洛下书生怜我少，燕南壮士似君稀。主人好客恹恹醉，正要髡留肯放归。
申元帅四隐图 其一 严子陵
作者：李俊民
朝代：元
体裁：七言绝句

羊裘隐迹唤难回，曾犯当年帝座来。京洛江湖各天性，钓鱼台不羡云台。
申元帅四隐图 其三 孟浩然
作者：李俊民
朝代：元
体裁：七言绝句

平生只有在山缘，北阙归来也自贤。破帽蹇驴风雪里，新诗句句总堪传。
申元帅四隐图 其二 陶渊明
作者：李俊民
朝代：元
体裁：七言绝句

迎门儿女笑牵衣，回首人閒万事非。自是田园有真乐，督邮那解遣君归。
申元帅四隐图 其四 李太白
作者：李俊民
朝代：元
体裁：七言绝句

谪在人閒凡几年，诗中豪杰酒中仙。不因采石江头月，那得骑鲸去上天。
申元帅四隐图·严子陵
作者：李俊民
朝代：元

羊裘隐迹唤难回，曾犯当年帝座来。京洛江湖各天性，钓鱼台不羡云台。迎门儿女笑牵衣，回首人閒万事非。自是田园有真乐，督邮那解遣君归。平生只有在山缘，北阙归来也自贤。破帽蹇驴风雪里，新诗句句总堪传。谪在人閒凡几年，诗中豪杰酒中仙。不因采石江头月，那得骑鲸去上天。
男扬洗儿
作者：李俊民
朝代：元
体裁：古风

自惭无德为儿父，今朝把酒为儿寿。为儿今赋洗儿诗，愿儿他日于儿厚。我犹不恤况我后，委蜕自天汝非有。速宜修德大吾门，无复心童年十九。
画鹤
作者：李俊民
朝代：元
体裁：七言绝句

两翅如轮骨己仙，昂昂只合在林泉。且休相逐乘轩去，自有人谋二顷田。
留别
作者：李俊民
朝代：元
体裁：七言绝句

主人把酒再三留，送客风高势未休。更听愁眉歌一曲，尊前肠断小温柔。
留别
作者：李俊民
朝代：元
体裁：七言绝句

故人不寄一枝梅，亲到前村雪里来。兴未尽时还又去，为君更觅暖寒杯。
留别
作者：李俊民
朝代：元
体裁：七言绝句

耳畔频频杜宇声，马头山色翠相迎。一杯不尽留连意，送客风来便好行。
留别李巽之
作者：李俊民
朝代：元
体裁：古风

嗟嗟平生交，所恨不耐久。几年戎马间，太半正丘首。忆初识君面，同门皆小友。倏忽五十春，相见成老叟。淹淹泉下人，树拱骨已朽。崎岖见在身，何幸得此寿。感慨岁云晚，哀泪迸林薮。古今均一梦，万事付杯酒。
留别草堂诸友
作者：李俊民
朝代：元
体裁：七言绝句

青山莫厌往来频，野鹤孤云自在身。客路傍春风色好，明朝便是远行人。
癸巳冬至·其一
作者：李俊民
朝代：元
体裁：五言律诗

共愁天纪乱，依旧日南时。气本自然应，策今谁可推。每怀添线女，还意覆杯儿。偃蹇无归计，天涯两鬓丝。
癸巳冬至·其二
作者：李俊民
朝代：元
体裁：古风

岁以四时成，气自一阳始。虽然废羲职，那可乱轩纪。人生几寒暑，天道频甲子。徒嗟潦倒身，汲汲百年里。
癸酉榜后寄侄谨甫
作者：李俊民
朝代：元
体裁：七言律诗

万轴牙签未是多，十年辛苦短檠歌。敢忘奕世箕裘业，忽玷清朝甲乙科。我已梦君三举后，君如输我一筹何。二疏此去人方识，名字先应报大罗。
白文举王百一索句送行
作者：李俊民
朝代：元
体裁：七言律诗

世事纷纷乱似麻，不堪愁里度年华。伤心城郭来家鹤，过眼光阴赴壑蛇。弹铗歌中成老境，班荆话后各天涯。何时造物归真宰，却睹人间第一花。
碧落四景 其一 横峰卧云
作者：李俊民
朝代：元
体裁：七言绝句

蛰龙起后愿相从，便有人閒润物功。一片青山是归处，无心更逐渡溪风。
碧落四景 其三 寒泉漱玉
作者：李俊民
朝代：元
体裁：七言绝句

沥沥山泉枕畔鸣，六根先得一根清。从来只向琴中听，不识徽弦意外声。
碧落四景 其二 阴壑积雪
作者：李俊民
朝代：元
体裁：七言绝句

漠漠山阴雪拥门，何时天道变寒暄。虽然不是回光地，销得阳和几许恩。
碧落四景 其四 枯松挂月
作者：李俊民
朝代：元
体裁：七言绝句

门前老树数难推，独有栽松道者知。夜半风催山月上，政当鹤睡觉来时。
碧落四景·横峰卧云
作者：李俊民
朝代：元

蛰龙起后愿相从，便有人閒润物功。一片青山是归处，无心更逐渡溪风。漠漠山阴雪拥门，何时天道变寒暄。虽然不是回光地，销得阳和几许恩。沥沥山泉枕畔鸣，六根先得一根清。从来只向琴中听，不识徽弦意外声。门前老树数难推，独有栽松道者知。夜半风催山月上，政当鹤睡觉来时。
碧落途中遇雪
作者：李俊民
朝代：元
体裁：七言绝句

出郭山行十里馀，据鞍拥鼻一臞儒。飞花落在吟肩上，便是蓝关遇雪图。
碧落院松
作者：李俊民
朝代：元
体裁：七言绝句

霜干亭亭耸碧空，几年春雨养髯龙。也能说得菩提法，何处人閒有万松。
示侄辈
作者：李俊民
朝代：元
体裁：六言诗

诸阮以富相誇，二疏恐财为病。济叔不羡金埒，绩兄曾有挝命。
秋日有感
作者：李俊民
朝代：元
体裁：七言绝句

节气先凋一叶桐，人閒何处不秋风。梁园胜事随流水，满目愁云锁故宫。
秋江断雁图
作者：李俊民
朝代：元
体裁：七言绝句

不堪愁里见秋光，江北江南木叶黄。谁信朔风犹跋扈，天涯吹断弟兄行。
稻塍
作者：李俊民
朝代：元
体裁：五言绝句

一水自纵横，厥田无上下。居民不佩犊，岁事在秧马。
窦子温宅为有力者所夺
作者：李俊民
朝代：元
体裁：七言律诗

谩劳买宅著千万，此又卜居何□从。得把茅来头可盖，但教窗下膝能容。尚怜相贺巢边燕，知为谁甜花底蜂。速向元龙问闲舍，暂将一榻过今冬。
窦子温江山图
作者：李俊民
朝代：元
体裁：六言诗

醉里扁舟烟浪，望中几屐云山。长天秋水一色，明月清风两閒。
竹如意
作者：李俊民
朝代：元

曾为弹琴指甲伤，有时曝背竹书光。不须爬痒倩仙爪，忍待一朝春笋长。即时参得指头禅，说似家风玉版传。一日佛堂光自放，我师歇在古灵前。
竹如意·其一
作者：李俊民
朝代：元
体裁：七言绝句

曾为弹琴指甲伤，有时曝背竹书光。不须爬痒倩仙爪，忍待一朝春笋长。
竹如意·其二
作者：李俊民
朝代：元
体裁：七言绝句

即时参得指头禅，说似家风玉版传。一日佛堂光自放，我师歇在古灵前。
竹林
作者：李俊民
朝代：元
体裁：五言绝句

初见锦绷脱，气已傲霜雪。天寒十万夫，未闻一死节。
答史正之
作者：李俊民
朝代：元
体裁：七言律诗

草堂深处百无妨，却为高岑对属忙。啼鸟送春归阆苑，妖星乱世局文场。闲花空怨绿衣使，煮酒不随青杏香。见说曲生风味少，尚堪留与老饕尝。
答子荣
作者：李俊民
朝代：元
体裁：七言律诗

行藏事拙且乘流，游遍人閒老即休。多汗愈肤三伏暑，渐衰潘鬓一时秋。风高势欲欺茅屋，雨急声疑在竹楼。今世宦情何处好，但忧无蟹有监州。
答张文玘见戏
作者：李俊民
朝代：元
体裁：七言律诗

邂逅骚人兴愈多，不知赐也许同科。君犹老去诗魔在，我柰新来技痒何。但幸近无阿买写，凭谁付与雪儿歌。一从探得骊珠后，惊倒中洲蚌与蠡。
答满法师
作者：李俊民
朝代：元
体裁：七言绝句

此身分付水云閒，不见高人得句难。待学江西立公案，便宜筑个小诗坛。
答筹堂
作者：李俊民
朝代：元

休嫌堂上聚星迟，邂逅人生似有时。鸡黍恐忘今后约，预先报与巨卿知。秋凉急急授衣迟，便是霜林叶落时。夜听寒砧动离思，恨无针线小蛮知。
答筹堂·其一
作者：李俊民
朝代：元
体裁：七言绝句

休嫌堂上聚星迟，邂逅人生似有时。鸡黍恐忘今后约，预先报与巨卿知。
答筹堂·其二
作者：李俊民
朝代：元
体裁：七言绝句

秋凉急急授衣迟，便是霜林叶落时。夜听寒砧动离思，恨无针线小蛮知。
答筹堂见招
作者：李俊民
朝代：元

须信人閒足别离，相看能得几多时。浮云一片无根蒂，去去来来自不知。日日相陪鹤发翁，乌纱白葛道家风。火云堆向山南去，暑气蒸人似甑中。俯仰随人亦自欺，精神无复似当时。年来世事俱尝遍，只有闲中味不知。冠世声名盖世功，寻常杯酒坐生风。区区问舍求田客，尽在元龙一笑中。日日言归未得归，白头才是入山时。依前却趁逍遥出，惭愧山灵我不知。谁谓长河不可通，只消送客一帆风。故人别后情偏重，犹恐相逢是梦中。
答筹堂见招·其一
作者：李俊民
朝代：元
体裁：七言绝句

须信人閒足别离，相看能得几多时。浮云一片无根蒂，去去来来自不知。
答筹堂见招·其三
作者：李俊民
朝代：元
体裁：七言绝句

俯仰随人亦自欺，精神无复似当时。年来世事俱尝遍，只有闲中味不知。
答筹堂见招·其二
作者：李俊民
朝代：元
体裁：七言绝句

日日相陪鹤发翁，乌纱白葛道家风。火云堆向山南去，暑气蒸人似甑中。
答筹堂见招·其五
作者：李俊民
朝代：元
体裁：七言绝句

日日言归未得归，白头才是入山时。依前却趁逍遥出，惭愧山灵我不知。
答筹堂见招·其六
作者：李俊民
朝代：元
体裁：七言绝句

谁谓长河不可通，只消送客一帆风。故人别后情偏重，犹恐相逢是梦中。
答筹堂见招·其四
作者：李俊民
朝代：元
体裁：七言绝句

冠世声名盖世功，寻常杯酒坐生风。区区问舍求田客，尽在元龙一笑中。
答赵之美见和
作者：李俊民
朝代：元
体裁：七言律诗

不堪春事等闲妨，汲汲光阴过隙忙。青眼久悬高士榻，白头羞入少年场。风从定后花犹落，月自修来桂复香。休向兵厨问消息，且教下马客先尝。
筹堂寻梅
作者：李俊民
朝代：元
体裁：古风

萧疏篱落谁家圃，寻芳信逐游蜂去。眼前荆棘少人行，马蹄直到香来处。怕愁贪睡独开迟，瘦损春寒鹤膝枝。可是东君苦留客，斜风细雨不堪诗。
筹堂寿日 其一 王乔
作者：李俊民
朝代：元
体裁：七言律诗

此生但觉醉乡宽，谁谓螭犹北海蟠。处处相迎皆倒屣，人人共喜欲弹冠。州应向日悬刀梦，山试今朝拄笏看。仙驭未来缑氏鹤，月明吹彻玉笙寒。
筹堂寿日 其二 王霸
作者：李俊民
朝代：元
体裁：七言律诗

乌衣历历是名家，人物于今比晋多。俗论不侵挥麈话，壮怀都付缺壶歌。虽无金埒堪调马，赖有黄庭可换鹅。见说长江欲飞渡，那须冰合望滹沱。
筹堂寿日·王乔
作者：李俊民
朝代：元

此生但觉醉乡宽，谁谓螭犹北海蟠。处处相迎皆倒屣，人人共喜欲弹冠。州应向日悬刀梦，山试今朝拄笏看。仙驭未来缑氏鹤，月明吹彻玉笙寒。乌衣历历是名家，人物于今比晋多。俗论不侵挥麈话，壮怀都付缺壶歌。虽无金埒堪调马，赖有黄庭可换鹅。见说长江欲飞渡，那须冰合望滹沱。
筹堂燕
作者：李俊民
朝代：元
体裁：古风

阴阴池馆落花泥，出入通家独见知。曾遭江上淘河吓，又被巢边野雀欺。且欺且吓亦不恶，柰有鼠辈窥其儿。儿方在卵卵何危，哀鸣若诉奚胜悲。主人能得腹中事，百计护持彼毒无所施。羽毛养就刀剪齐，雄雌相随引雏飞。寻常百姓家，汝巢非汝宜。春兮来，秋兮归，莫忘乌衣巷里时。
筹堂燕
作者：李俊民
朝代：元

阴阴池馆落花泥，出入通家独见知。曾遭江上淘河嚇，又被巢边野雀欺。且欺且嚇亦不恶，柰有鼠辈窥其儿。儿方在卵卵何危，哀鸣若诉奚胜悲。主人能得腹中事，百计护持彼毒无所施。羽毛养就刀剪齐，雄雌相随引雏飞。寻常百姓家，汝巢非汝宜。春兮来，秋兮归，莫忘乌衣巷里时。
糟笋
作者：李俊民
朝代：元
体裁：七言绝句

瓮中有地可藏真，子子孙孙曲糵醺。谁是圣之清者后，此君应负此君君。
索和长平诸诗友送行韵信笔奉呈君玉闰之资客中一笑
作者：李俊民
朝代：元

汉厦非无论道毡，自惭老去鬓皤然。闲愁似海藏皮里，往事如风过耳边。几度班荆谁与话，一朝倾盖□相怜。柴门近日多来客，火速移床待孝先。青春人物正当时，咫尺云天快乐披。相见便如胶漆密，此行还似筈弦离。方传细柳将军令，或赋甘棠召伯诗。待得一朝公事了，联镳西去未为迟。此身莫辄犯针毡，只合浮沉委自然。久堕风波人海里，暂依云汉使星边。斗升乞活真堪笑，青紫归耕亦可怜。早晚皇家重名器，著鞭当在祖生先。老觉粗疏过往时，赤心今始为君披。交情大抵无新旧，人事从来有合离。见说片辞能折狱，未尝一话不言诗。河东自古文明地，可惜儒冠感遇迟。
索和长平诸诗友送行韵信笔奉呈君玉闰之资客中一笑·其一
作者：李俊民
朝代：元
体裁：七言律诗

汉厦非无论道毡，自惭老去鬓皤然。闲愁似海藏皮里，往事如风过耳边。几度班荆谁与话，一朝倾盖□相怜。柴门近日多来客，火速移床待孝先。
索和长平诸诗友送行韵信笔奉呈君玉闰之资客中一笑·其三
作者：李俊民
朝代：元
体裁：七言律诗

此身莫辄犯针毡，只合浮沉委自然。久堕风波人海里，暂依云汉使星边。斗升乞活真堪笑，青紫归耕亦可怜。早晚皇家重名器，著鞭当在祖生先。
索和长平诸诗友送行韵信笔奉呈君玉闰之资客中一笑·其二
作者：李俊民
朝代：元
体裁：七言律诗

青春人物正当时，咫尺云天快乐披。相见便如胶漆密，此行还似筈弦离。方传细柳将军令，或赋甘棠召伯诗。待得一朝公事了，联镳西去未为迟。
索和长平诸诗友送行韵信笔奉呈君玉闰之资客中一笑·其四
作者：李俊民
朝代：元
体裁：七言律诗

老觉粗疏过往时，赤心今始为君披。交情大抵无新旧，人事从来有合离。见说片辞能折狱，未尝一话不言诗。河东自古文明地，可惜儒冠感遇迟。
綵楼
作者：李俊民
朝代：元
体裁：古风

层层华构高且崇，万綵纠结填青红。何人下手夺天巧，都入意匠经营中。书契以来未省见，异事惊倒百岁翁。郢斤般斧莫敢近，却立屏息惭无功。寒窗戛戛鸣机妇，积年杼柚一日空。山川谓可锦绣裹，尘土尽皆罗绮封。前者攀辕后者挽，奔车径欲趋灵宫。三年送迎礼虽旧，人事不与天时同。方当炎属行夏令，权势大抵归祝融。神之与人无厚薄，盖以至诚能感通。豚蹄豆酒道傍祝，所获神赐亦已丰。闾阎疾苦还知否，我为大夫歌大东。
纸扇
作者：李俊民
朝代：元
体裁：四言诗

竹疏而骨，楮剥而肤。权以行巽，风乎坐隅。
经童
作者：李俊民
朝代：元
体裁：五言律诗

盈门修郑校，同队执韦经。苏子应千里，徐儿向九龄。雁行成次序，莺语太丁宁。堪笑西城老，朝朝酷教刑。
群鼠为耗而猫不捕
作者：李俊民
朝代：元
体裁：古风

欺人鼠辈争出头，夜行如市昼不休。渴时欲竭满河饮，饥后共觅太仓偷。有时凭社窃所贵，亦为忌器不忍投。某氏终贻子神祸，祐甫恨不猫职修。受畜于人要除害，祭有八蜡礼颇优。近怜衔蝉在我侧，何故肉食无远谋。眈眈雄相猛于虎，不肯捕捉分人忧。纵令同乳不同气，一旦反目恩为雠。君不见唐家拔宅鸡犬上升去，彼鼠独堕天不收。
老杜醉归图
作者：李俊民
朝代：元

寻常行处酒债，每日江头醉归。薄暮斜风细雨，长安一片花飞。百钱街头酒价，蹇驴醉里风光。莫傍郑公门去，恐犹恨在登床。
老杜醉归图
作者：李俊民
朝代：元
体裁：七言绝句

花下骑驴不踏泥，花閒醉后复何之。慇勤骥子扶归去，明日重来别有诗。
老杜醉归图·其一
作者：李俊民
朝代：元
体裁：六言诗

寻常行处酒债，每日江头醉归。薄暮斜风细雨，长安一片花飞。
老杜醉归图·其二
作者：李俊民
朝代：元
体裁：六言诗

百钱街头酒价，蹇驴醉里风光。莫傍郑公门去，恐犹恨在登床。
自遣
作者：李俊民
朝代：元
体裁：五言律诗

居闲聊自适，造物果何如。生理年年拙，交情日日疏。吠犹闻蹠犬，技可笑黔驴。谁识徘徊意，西山有旧庐。
船子和月图
作者：李俊民
朝代：元
体裁：七言绝句

千尺丝纶在手中，月明归去满船空。寒江岂是鱼难钓，钓得还将不钓同。
苴履
作者：李俊民
朝代：元
体裁：古风

待诏门前东郭趾，蓝关路上仙人迹。雪花纷披盖地白，东家不借借不得。虽然近市屦亦无，以故为新即有馀。同行留我木上座，铺过仰渠金十奴。一生能著屐几两，用心犹在阮孚上。不须更觅下邳侯，山林此计成长往。
荅祁定之
作者：李俊民
朝代：元
体裁：七言绝句

归袖迎风拂面埃，青山望处白云埋。如何千载离家鹤，学得仙时不便来。
荅祁定之韵
作者：李俊民
朝代：元
体裁：五言律诗

黄菊催秋暮，青山劝客归。事随时渐改，人与物皆非。爽气收残暑，闲云送落晖。平生会心似，别后往来稀。
萧权府三害图
作者：李俊民
朝代：元
体裁：四言诗

长桥之蛟，南山之虎。在彼州曲，父老所苦。岂独若此，亦有周处。周乃慨然，耻闻斯语。薄险投深，踊跃健武。尔蛟既除，尔虎既去。周乃自励，履规蹈矩。卒以将种，效忠典午。按剑平西，贞节克举。瑕以瑜掩，过以功补。身虽云亡，名播千古。
蚁战图
作者：李俊民
朝代：元

声势何劳斗似牛，看看一雨到山头。大家不肯勤王去，只待槐宫坏即休。胶胶扰扰战争多，岁月循环得几何。树下老人观物化，梦魂应不到南柯。
蚁战图·其一
作者：李俊民
朝代：元
体裁：七言绝句

声势何劳斗似牛，看看一雨到山头。大家不肯勤王去，只待槐宫坏即休。
蚁战图·其二
作者：李俊民
朝代：元
体裁：七言绝句

胶胶扰扰战争多，岁月循环得几何。树下老人观物化，梦魂应不到南柯。
蝶
作者：李俊民
朝代：元
体裁：五言绝句

转首一场梦，惊心三月春。扬扬枝上蝶，不见惜花人。
袁景先东归丧马
作者：李俊民
朝代：元

汗血奔驰死即休，东郊骨骼有谁收。举鞭遥指前山路，野草闲花满地愁。长鞦短辔惯骑驴，今日徒行为的颅。得失从来等闲事，未知愁得塞翁无。
袁景先东归丧马·其一
作者：李俊民
朝代：元
体裁：七言绝句

汗血奔驰死即休，东郊骨骼有谁收。举鞭遥指前山路，野草闲花满地愁。
袁景先东归丧马·其二
作者：李俊民
朝代：元
体裁：七言绝句

长鞦短辔惯骑驴，今日徒行为的颅。得失从来等闲事，未知愁得塞翁无。
裴公亭
作者：李俊民
朝代：元
体裁：七言绝句

青山如画水如蓝，自笑平生性僻耽。尊酒留连妨逸兴，不能一到侍中庵。
襄阳咏史 其一 古堤
作者：李俊民
朝代：元
体裁：七言绝句

一决江源水自东，长堤隐隐卧如虹。不因传得襄阳操，人世何由见禹功。
襄阳咏史 其七 楚昭王庙
作者：李俊民
朝代：元
体裁：七言绝句

一閒茅屋暗尘埃，香火凄凉几奠杯。故国到今如传舍，后人复使后人哀。
襄阳咏史 其三 戍逻垦田
作者：李俊民
朝代：元
体裁：七言绝句

屯彻南阳井井田，剑牛刀犊两功全。石城惊落吴儿胆，野宿貔貅万灶烟。
襄阳咏史 其三十 沧浪歌
作者：李俊民
朝代：元
体裁：七言绝句

江上扬扬一棹波，众中清浊笑怀沙。不知歌后沧浪曲，却入骚人屈宋衙。
襄阳咏史 其三十一 竞渡
作者：李俊民
朝代：元
体裁：七言绝句

憔悴沉湘楚大夫，魂招鱼腹肯来无。至今江上渔歌在，尚问何由得渡湖。
襄阳咏史 其三十七 呼鹰台
作者：李俊民
朝代：元
体裁：七言绝句

英豪并起望人才，底事将军谩筑台。倘使曹公肉能饱，如何唤得野鹰来。
襄阳咏史 其三十三 习家池
作者：李俊民
朝代：元
体裁：七言绝句

日日山公载酒过，醒时常少醉时多。儿童拍手阑街笑，惊破沧浪一曲歌。
襄阳咏史 其三十九 兹楼
作者：李俊民
朝代：元
体裁：七言绝句

见说襄阳有古风，可怜耆旧老无功。当年汉主龙兴地，尽在登楼四望中。
襄阳咏史 其三十二 抱玉岩
作者：李俊民
朝代：元
体裁：七言绝句

特特来从抵鹊山，一心都在献芹閒。非关楚国真难辨，举世人皆厌等闲。
襄阳咏史 其三十五 作乐山
作者：李俊民
朝代：元
体裁：七言绝句

悠悠曾不倦登临，眼底何人为赏音。白雪一歌犹掩耳，安知梁父是龙吟。
襄阳咏史 其三十八 仲宣井
作者：李俊民
朝代：元
体裁：七言绝句

试看汲古几何深，犹有馀波慰渴心。谁把石栏移便坐，并邻又得一繁钦。
襄阳咏史 其三十六 冠盖里
作者：李俊民
朝代：元
体裁：七言绝句

道口亭前多贵游，一时来往亦风流。若能共画安刘计，岂独英雄记里收。
襄阳咏史 其三十四 的颅溪
作者：李俊民
朝代：元
体裁：七言绝句

得雨蛟龙未易图，枉劳木禺用机谟。死生毕竟谁堪托，今日才方见的颅。
襄阳咏史 其九 保汉公庙
作者：李俊民
朝代：元
体裁：七言绝句

将将提兵气自扬，一朝翻为沐猴忙。得从虎口抽身去，不必雷霆怒假王。
襄阳咏史 其二 白沙湖
作者：李俊民
朝代：元
体裁：七言绝句

闻道沙堤水陷时，茫茫无处觅完堤。当时禹迹依然在，以壑为邻笑白圭。
襄阳咏史 其二十 凤林
作者：李俊民
朝代：元
体裁：七言绝句

天宝诗人去却回，果曾北阙上书来。若为耆旧无新语，明主何尝弃不才。
襄阳咏史 其二十一 斩蛟渚
作者：李俊民
朝代：元
体裁：七言绝句

久愤江于投水俗，近忧泉室泣珠人。到头不是池中物，血溅惊波剑有神。
襄阳咏史 其二十七 修禊亭
作者：李俊民
朝代：元
体裁：七言绝句

相唤相呼上巳游，国人无日不思周。近来烽火遭三月，那得闲杯逐水流。
襄阳咏史 其二十三 诫虎碑
作者：李俊民
朝代：元
体裁：七言绝句

未除不必烦周处，欲刺何须待卞庄。入市如羊听命去，至今无害到襄阳。
襄阳咏史 其二十九 善谑驿
作者：李俊民
朝代：元
体裁：七言绝句

皆因盂酒与豚蹄，致使他乡笑滑稽。无限驿亭来往客，独言齐赘不归齐。
襄阳咏史 其二十二 夫人城
作者：李俊民
朝代：元
体裁：七言绝句

见说韩门素识兵，故知西北势先倾。未应有子如豚犬，何在夫人自筑城。
襄阳咏史 其二十五 尹氏一门四阙
作者：李俊民
朝代：元
体裁：七言绝句

萱堂犹是忘忧地，乌屋相传反哺恩。一段家风谁出自，千年鼻祖守关门。
襄阳咏史 其二十八 汉阴台
作者：李俊民
朝代：元
体裁：七言绝句

怪来赐也多言甚，笑倒忘机老汉阴。巧拙大都归一溉，宁教劳力莫劳心。
襄阳咏史 其二十六 武安君庙
作者：李俊民
朝代：元
体裁：七言绝句

归去咸阳是老头，如何此地肯重游。分明祀典无交涉，只合英灵在杜邮。
襄阳咏史 其二十四 杜甫故里
作者：李俊民
朝代：元
体裁：七言绝句

不知故隐几时离，天宝年閒处处诗。过客不须寻世谱，万山山下看沈碑。
襄阳咏史 其五 汉高庙
作者：李俊民
朝代：元
体裁：七言绝句

垓下未闻歌散楚，泽中已见哭亡秦。乾坤到底归真主，愁杀鸿门碎斗人。
襄阳咏史 其八 宋玉宅
作者：李俊民
朝代：元
体裁：七言绝句

离骚经里见文章，水绿山青是楚乡。往事一场巫峡梦，秋风摇落在东墙。
襄阳咏史 其六 光武庙
作者：李俊民
朝代：元
体裁：七言绝句

海内英雄待一呼，云龙际会入东都。羯奴不识真人事，徼倖中原欲并驱。
襄阳咏史 其十 酂城
作者：李俊民
朝代：元
体裁：七言绝句

谁是兴刘第一功，我侯只合最先封。当时猎犬犹争甚，得鹿权都在指踪。
襄阳咏史 其十一 三顾门
作者：李俊民
朝代：元
体裁：七言绝句

将军命驾出门西，想见门从向日题。山下卧龙谁说破，赏音元直在檀溪。
襄阳咏史 其十七 刘表祠
作者：李俊民
朝代：元
体裁：七言绝句

天运端能卧可收，江山形势数荆州。当时若听韩嵩策，那得曹瞒享士牛。
襄阳咏史 其十三 关将军庙
作者：李俊民
朝代：元
体裁：七言绝句

鼎足相吞势未分，谁能倾盖得将军。曹吴不是中原手，天下英雄有使君。
襄阳咏史 其十九 庞公祠
作者：李俊民
朝代：元
体裁：七言绝句

踏破衡山急急回，凤林尽是漉篱材。大家了得无生著，倾出团圞话里来。
襄阳咏史 其十二 隆中
作者：李俊民
朝代：元
体裁：七言绝句

一朝师出震关东，料敌曹吴几日功。未毕将军天下计，乾坤容易老英雄。
襄阳咏史 其十五 庞士元宅
作者：李俊民
朝代：元
体裁：七言绝句

鹰自养来饥肯去，龙从卧后顾须频。到头骥足非难展，祇在当时驾驭人。
襄阳咏史 其十八 谷隐山
作者：李俊民
朝代：元
体裁：七言绝句

衮斧留心汉晋閒，岂期谷隐避名难。一人有半随秦去，不得相离释道安。
襄阳咏史 其十六 徐庶宅
作者：李俊民
朝代：元
体裁：七言绝句

谁知方寸去留初，尽把功名付葛庐。举目檀溪人不见，空传谷隐念交书。
襄阳咏史 其十四 鹿门山
作者：李俊民
朝代：元
体裁：七言绝句

百年巢穴子孙安，十日长闻九日闲。说破姓名人不识，鹿门山是德公山。
襄阳咏史 其四 樊城
作者：李俊民
朝代：元
体裁：七言绝句

暂来朱序秦还守，初入曹仁汉复攻。颠倒江山今几主，樊侯依旧袭周封。
襄阳咏史 其四十 堕泪碑
作者：李俊民
朝代：元
体裁：七言绝句

愤深藉馆年年祭，痛切夷陵岁岁祠。不见征南遗爱地，至今泪堕岘山碑。
襄阳咏史 其四十一 沈碑
作者：李俊民
朝代：元
体裁：七言绝句

中原人物老书生，塞破乾坤万古名。俗子不知碑尚在，一朝南渡愧荒伧。
襄阳咏史 其四十七 涌月亭
作者：李俊民
朝代：元
体裁：七言绝句

徘徊亭上晚相宜，月与高人本有期。不比寻常三五夜，十分圆后是来时。
襄阳咏史 其四十三 文选楼
作者：李俊民
朝代：元
体裁：七言绝句

朝朝暮暮蠹书鱼，选尽人閒得意书。常恐不能精此理，祗缘老杜近楼居。
襄阳咏史 其四十二 晋柏
作者：李俊民
朝代：元
体裁：七言绝句

亭亭霜干上参天，色黛皮苍老更坚。当日不知谁手植，到今人与树千年。
襄阳咏史 其四十五 弄珠滩
作者：李俊民
朝代：元
体裁：七言绝句

江沙一日蚌胎虚，游女争誇掌上珠。美化不将风俗禁，他年恐作媚川都。
襄阳咏史 其四十六 金沙泉
作者：李俊民
朝代：元
体裁：七言绝句

何处山泉味最佳，从来独说有金沙。楚人遍地宜城酒，莫著淄渑诳易牙。
襄阳咏史 其四十四 解佩渚
作者：李俊民
朝代：元
体裁：七言绝句

相遇江皋事颇奇，一双佩解去还遗。未能南国无游女，咏取周人汉广诗。
襄阳咏史·古堤
作者：李俊民
朝代：元

一决江源水自东，长堤隐隐卧如虹。不因传得襄阳操，人世何由见禹功。闻道沙堤水陷时，茫茫无处觅完堤。当时禹迹依然在，以壑为邻笑白圭。屯彻南阳井井田，剑牛刀犊两功全。石城惊落吴儿胆，野宿貔貅万灶烟。暂来朱序秦还守，初入曹仁汉复攻。颠倒江山今几主，樊侯依旧袭周封。垓下未闻歌散楚，泽中已见哭亡秦。乾坤到底归真主，愁杀鸿门碎斗人。海内英雄待一呼，云龙际会入东都。羯奴不识真人事，徼倖中原欲并驱。一閒茅屋暗尘埃，香火凄凉几奠杯。故国到今如传舍，后人复使后人哀。离骚经里见文章，水绿山青是楚乡。往事一场巫峡梦，秋风摇落在东墙。将将提兵气自扬，一朝翻为沐猴忙。得从虎口抽身去，不必雷霆怒假王。谁是兴刘第一功，我侯只合最先封。当时猎犬犹争甚，得鹿权都在指踪。将军命驾出门西，想见门从向日题。山下卧龙谁说破，赏音元直在檀溪。一朝师出震关东，料敌曹吴几日功。未毕将军天下计，乾坤容易老英雄。鼎足相吞势未分，谁能倾盖得将军。曹吴不是中原手，天下英雄有使君。百年巢穴子孙安，十日长闻九日闲。说破姓名人不识，鹿门山是德公山。鹰自养来饥肯去，龙从卧后顾须频。到头骥足非难展，祇在当时驾驭人。谁知方寸去留初，尽把功名付葛庐。举目檀溪人不见，空传谷隐念交书。天运端能卧可收，江山形势数荆州。当时若听韩嵩策，那得曹瞒享士牛。衮斧留心汉晋閒，岂期谷隐避名难。一人有半随秦去，不得相离释道安。踏破衡山急急回，凤林尽是漉篱材。大家了得无生著，倾出团圞话里来。天宝诗人去却回，果曾北阙上书来。若为耆旧无新语，明主何尝弃不才。久愤江于投水俗，近忧泉室泣珠人。到头不是池中物，血溅惊波剑有神。见说韩门素识兵，故知西北势先倾。未应有子如豚犬，何在夫人自筑城。未除不必烦周处，欲刺何须待卞庄。入市如羊听命去，至今无害到襄阳。不知故隐几时离，天宝年閒处处诗。过客不须寻世谱，万山山下看沈碑。萱堂犹是忘忧地，乌屋相传反哺恩。一段家风谁出自，千年鼻祖守关门。归去咸阳是老头，如何此地肯重游。分明祀典无交涉，只合英灵在杜邮。相唤相呼上巳游，国人无日不思周。近来烽火遭三月，那得闲杯逐水流。怪来赐也多言甚，笑倒忘机老汉阴。巧拙大都归一溉，宁教劳力莫劳心。皆因盂酒与豚蹄，致使他乡笑滑稽。无限驿亭来往客，独言齐赘不归齐。江上扬扬一棹波，众中清浊笑怀沙。不知歌后沧浪曲，却入骚人屈宋衙。憔悴沉湘楚大夫，魂招鱼腹肯来无。至今江上渔歌在，尚问何由得渡湖。特特来从抵鹊山，一心都在献芹閒。非关楚国真难辨，举世人皆厌等闲。日日山公载酒过，醒时常少醉时多。儿童拍手阑街笑，惊破沧浪一曲歌。得雨蛟龙未易图，枉劳木禺用机谟。死生毕竟谁堪托，今日才方见的颅。悠悠曾不倦登临，眼底何人为赏音。白雪一歌犹掩耳，安知梁父是龙吟。道口亭前多贵游，一时来往亦风流。若能共画安刘计，岂独英雄记里收。英豪并起望人才，底事将军谩筑台。倘使曹公肉能饱，如何唤得野鹰来。试看汲古几何深，犹有馀波慰渴心。谁把石栏移便坐，并邻又得一繁钦。见说襄阳有古风，可怜耆旧老无功。当年汉主龙兴地，尽在登楼四望中。愤深藉馆年年祭，痛切夷陵岁岁祠。不见征南遗爱地，至今泪堕岘山碑。中原人物老书生，塞破乾坤万古名。俗子不知碑尚在，一朝南渡愧荒伧。亭亭霜干上参天，色黛皮苍老更坚。当日不知谁手植，到今人与树千年。朝朝暮暮蠹书鱼，选尽人閒得意书。常恐不能精此理，祗缘老杜近楼居。相遇江皋事颇奇，一双佩解去还遗。未能南国无游女，咏取周人汉广诗。江沙一日蚌胎虚，游女争誇掌上珠。美化不将风俗禁，他年恐作媚川都。何处山泉味最佳，从来独说有金沙。楚人遍地宜城酒，莫著淄渑诳易牙。徘徊亭上晚相宜，月与高人本有期。不比寻常三五夜，十分圆后是来时。
西山问羊
作者：李俊民
朝代：元
体裁：七言绝句

淡泊不禁频皛饭，寻常无以致毡根。西山茧耳多于石，肯与书生踏菜园。
西江月·张堂臣寿日
作者：李俊民
朝代：元
体裁：词

人比当年杨柳，六郎元似莲花。渔经猎史是生涯。那羡章台走马。鲈脍未归夙驾，斗牛尚客星槎。直教三战过崔家。伴取赤松林下。
西江月·答亚之
作者：李俊民
朝代：元
体裁：词

漠漠烟生碧树，溶溶水满芳溪。东风吹湿落花泥。忙杀营巢燕子。百字诗惭我寄，一壶酒望君携。休将闲事等闲题。且把眉头放起。
西江月·筹堂寿
作者：李俊民
朝代：元
体裁：词

落落琼林人物，飘飘鹤氅仙风。渡江已后见英雄。那在悬刀一梦。雾恰山中隐豹，云还天上从龙。太行直枕大河东。犹比声名不重。
西江月·裴节度使寿（字怀诚）
作者：李俊民
朝代：元
体裁：词

荐疏李誇精鉴，婿佳韦得贤侯。手如霹雳在同州。不让当时谈薮。但可称为劲草，莫教指作清流。归来绿野任沉浮。这个家风耐久。
解嘲
作者：李俊民
朝代：元
体裁：七言绝句

尊前共醉泼醅香，下马谁家白面郎。见说千金能买笑，老夫那得一钱囊。
许司谏归来图
作者：李俊民
朝代：元
体裁：七言律诗

社稷忧深志未舒，陆浑山下赋闲居。几年不复朝鸡梦，一旦翻随垄鹤书。□□朱游徒折槛，宠踰疏□□悬车。商岩了却和羹事，方信旁求象不虚。
许司谏醉吟图
作者：李俊民
朝代：元
体裁：七言绝句

席地风光引兴来，不辞白发被春催。眼前有句贪拈掇，闲却梨花树下杯。
许道真醉吟图
作者：李俊民
朝代：元
体裁：七言绝句

断蓬踪迹寄天涯，老去情钟恋物华。回首锦江春寂寞，一杯愁里赋梨花。
访德老
作者：李俊民
朝代：元

夜投破戒远公家，醉墨成章点不加。堪笑颍师无手段，听琴人似听琵琶。一朝不饮柰愁何，月下敲门载酒过。佳句晓风杨柳岸，醉时吟了醒时哦。
访德老·其一
作者：李俊民
朝代：元
体裁：七言绝句

夜投破戒远公家，醉墨成章点不加。堪笑颍师无手段，听琴人似听琵琶。
访德老·其二
作者：李俊民
朝代：元
体裁：七言绝句

一朝不饮柰愁何，月下敲门载酒过。佳句晓风杨柳岸，醉时吟了醒时哦。
读五代史
作者：李俊民
朝代：元
体裁：七言律诗

破却千金筑一台，折冲阃外望人才。中原山岳河分断，塞上牛羊草引来。西海正惊天狗堕，北人忽拥帝羓回。犹怜仙掌英灵在，能把潼关闭不开。
读项羽传
作者：李俊民
朝代：元
体裁：七言绝句

鸿沟时暂割山河，楚国山河一半多。欲去故乡誇富贵，不知沛有大风歌。
调祁定之
作者：李俊民
朝代：元
体裁：七言律诗

风埃满面发蓬垂，欲学乔松久远期。浮世几场漂杵血，流年一局烂柯棋。不须玉女引巢父，那在神官邀退之。果待吹嘘送天上，人閒事了未为迟。
谒秦吴二王庙
作者：李俊民
朝代：元

颓垣陊殿夕阳中，血食虽同事不同。揖让干戈两陈迹，酹觞抛与落花风。杖藜行处记曾过，草草杯盘野兴多。举目山川纵如旧，一场梦抵几南柯。
谒秦吴二王庙·其一
作者：李俊民
朝代：元
体裁：七言绝句

颓垣陊殿夕阳中，血食虽同事不同。揖让干戈两陈迹，酹觞抛与落花风。
谒秦吴二王庙·其二
作者：李俊民
朝代：元
体裁：七言绝句

杖藜行处记曾过，草草杯盘野兴多。举目山川纵如旧，一场梦抵几南柯。
谒金门 其一 和邦直
作者：李俊民
朝代：元
体裁：词

烟雨晓。梦断池塘春草。坐上曲生风味好。银杯休厌小。刚要玉山醉倒。社瓮酿成微笑。人世闲愁都占了。有情天也老。
谒金门 其三 赋梅
作者：李俊民
朝代：元

金的皪。犹带枝头寒色。休道北人浑未识。自然梅有格。
谒金门 其二 和邦直
作者：李俊民
朝代：元
体裁：词

昏又晓。蝶梦不栖芳草。照映琼林人物好。薰香荀令小。不怕醉时健倒。恐怕醒时花笑。潘鬓都因愁白了。老人心未老。
谒金门 其二 探梅
作者：李俊民
朝代：元

谁便道。昨夜雪中开了。次第不将消息报。探芳人草草。
谒金门 其五 慰梅
作者：李俊民
朝代：元

誇独秀。动把春光泄漏。谁道江南无所有。一枝先入手。
谒金门 其八 戴梅
作者：李俊民
朝代：元

花谱内。莫作等闲看待。斗草吴王无可对。有他西子在。
谒金门 其十 望梅
作者：李俊民
朝代：元

春一半。留与大家同看。觅个温柔林下伴。北枝犹未煖。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其一 寄梅
作者：李俊民
朝代：元

开未彻。先把一枝偷折。看取黄昏今后别。暗香浮动月。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其一 寄梅
作者：李俊民
朝代：元
体裁：词

开未彻。先把一枝偷折。看取黄昏今后别。暗香浮动月。谁为寻芳时节。误了前村踏雪。为问花閒能赋客。如何心似铁。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其三 赋梅
作者：李俊民
朝代：元
体裁：词

金的皪。犹带枝头寒色。休道北人浑未识。自然梅有格。初见花时摘索。再见花时狼籍。诗句眼前拈不出。恼人楼上笛。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其二 探梅
作者：李俊民
朝代：元
体裁：词

谁便道。昨夜雪中开了。次第不将消息报。探芳人草草。宜在嫩寒清晓。兴比孤山更好。篱落逢花须醉倒。惜花人易老。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其五 慰梅
作者：李俊民
朝代：元
体裁：词

誇独秀。动把春光泄漏。谁道江南无所有。一枝先入手。须是日将月就。那在风飘雨骤。直待豆秸灰落后。初尝山店酒。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其八 戴梅
作者：李俊民
朝代：元
体裁：词

花谱内。莫作等闲看待。斗草吴王无可对。有他西子在。好在一枝竹外。影也教人堪爱。未免世閒儿女态。折来头上戴。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其十 望梅
作者：李俊民
朝代：元
体裁：词

春一半。留与大家同看。觅个温柔林下伴。北枝犹未煖。纵有姮娥照管。可惜罗浮梦短。断岭不能遮望眼。几时魂却返。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其十一 忆梅
作者：李俊民
朝代：元
体裁：词

多少恨。不见旧时风韵。浪蕊浮花都懒问。江头春有信。誇甚寿阳妆镜。说甚扬州诗兴。云破月来堪弄影。世閒无此景。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其十二 梦梅
作者：李俊民
朝代：元
体裁：词

随健步。已过市桥江路。费尽西湖多少句。暗香留不住。销得黄昏几度。又是天寒日暮。枕上吟魂无著处。化为蝴蝶去。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 其四 叹梅
作者：李俊民
朝代：元
体裁：词

频点检。依旧雪肌清减。似恨海东花使滥。不教么凤探。休笑诗人冷淡。道尽影疏香暗。桃杏虽然无藻鉴。承当应不敢。
谒金门 西斋得梅数枝色香可爱一日为泽倅崔仲明窃去感叹不己因赋谒金门十二章以写其怅望之怀 寄梅
作者：李俊民
朝代：元

开未彻。先把一枝偷折。看取黄昏今后别。暗香浮动月。谁为寻芳时节。误了前村踏雪。为问花閒能赋客。如何心似铁。谁便道。昨夜雪中开了。次第不将消息报。探芳人草草。宜在嫩寒清晓。兴比孤山更好。篱落逢花须醉倒。惜花人易老。金的皪。犹带枝头寒色。休道北人浑未识。自然梅有格。初见花时摘索。再见花时狼籍。诗句眼前拈不出。恼人楼上笛。频点检。依旧雪肌清减。似恨海东花使滥。不教么凤探。休笑诗人冷淡。道尽影疏香暗。桃杏虽然无藻鉴。承当应不敢。誇独秀。动把春光泄漏。谁道江南无所有。一枝先入手。须是日将月就。那在风飘雨骤。直待豆秸灰落后。初尝山店酒。全不让。占了百花头上。没个知音人共赏。陶潜无处望。也有江湖酒量。也有风骚诗将。休道花前无伎俩。疏狂些子放。偷造化。秀出含章檐下。为问花中谁可嫁。海棠开已罢。占了十分闲雅。占了十分潇洒。若使画工能此画。九方皋相马。花谱内。莫作等闲看待。斗草吴王无可对。有他西子在。好在一枝竹外。影也教人堪爱。未免世閒儿女态。折来头上戴。怀抱恶。犹被暗香著莫。想在陇头谁领略。一枝分付错。今夜云窗雾阁。明夜烟村水郭。纸帐天寒人寂寞。梦回闻雪落。春一半。留与大家同看。觅个温柔林下伴。北枝犹未煖。纵有姮娥照管。可惜罗浮梦短。断岭不能遮望眼。几时魂却返。多少恨。不见旧时风韵。浪蕊浮花都懒问。江头春有信。誇甚寿阳妆镜。说甚扬州诗兴。云破月来堪弄影。世閒无此景。随健步。已过市桥江路。费尽西湖多少句。暗香留不住。销得黄昏几度。又是天寒日暮。枕上吟魂无著处。化为蝴蝶去。
谒金门·再和邦直
作者：李俊民
朝代：元
体裁：词

人未晓。古锦囊中诗草。抹月批风滋味好。气吞云梦小。要把凤栖惊倒。不学乌台嘲笑。多少闲愁陶写了。数篇吟可老。
谒金门·别梅
作者：李俊民
朝代：元
体裁：词

怀抱恶。犹被暗香著莫。想在陇头谁领略。一枝分付错。今夜云窗雾阁。明夜烟村水郭。纸帐天寒人寂寞。梦回闻雪落。
谒金门·和邦直
作者：李俊民
朝代：元

烟雨晓。梦断池塘春草。坐上曲生风味好。银杯休厌小。刚要玉山醉倒。社瓮酿成微笑。人世闲愁都占了。有情天也老。昏又晓。蝶梦不栖芳草。照映琼林人物好。薰香荀令小。不怕醉时健倒。恐怕醒时花笑。潘鬓都因愁白了。老人心未老。
谒金门·河南府同知高诚之寿
作者：李俊民
朝代：元
体裁：词

风渐力。水剪飞花狼籍。鼎沸笙歌催举白。玉堂金马客。欢动周人颂德。唤起洛阳春色。况值日南天道北。老人星拱极。
谒金门·画梅
作者：李俊民
朝代：元
体裁：词

偷造化。秀出含章檐下。为问花中谁可嫁。海棠开已罢。占了十分闲雅。占了十分潇洒。若使画工能此画。九方皋相马。
谒金门·赏梅
作者：李俊民
朝代：元
体裁：词

全不让。占了百花头上。没个知音人共赏。陶潜无处望。也有江湖酒量。也有风骚诗将。休道花前无伎俩。疏狂些子放。
谒金门·赠教授李勉之
作者：李俊民
朝代：元
体裁：词

初雨歇。槐夏绿阴时节。万里无云天绀滑。一轮光皎洁。好怕暂高还殁。好怕暂圆还缺。同是广寒宫里客。相逢无话说。
谢杨成之
作者：李俊民
朝代：元
体裁：七言绝句

与客西从济上回，明朝扶杖到云台。一尊相送休频劝，留作山行软脚杯。
贾佐之以进士充军被挞
作者：李俊民
朝代：元
体裁：七言绝句

便从宁越立威名，可信王尼长作兵。著甚不谈军旅事，碧油幢下尽书生。
资圣寺壁
作者：李俊民
朝代：元
体裁：五言绝句

是谁将壁疥，尽可著纱笼。今代无诗史，何时入国风。
赠儒医卜养正
作者：李俊民
朝代：元
体裁：古风

孰亲如身在所慎，一病能恼安乐性。囊中探丸起九死，以其病病人不病。岂独和扁号神圣，能于鬼手夺人命。尝闻上医可医国，何不使权造物柄。
赠出家张翔卿
作者：李俊民
朝代：元
体裁：古风

大袖斜襟粗布袍，髻丫撑似弥明高。滑稽自谓世可玩，清净不守形徒劳。百年光景已强半，容易便把青春抛。欲向蓬壶寻福地，柰何龙伯钓后负山无海鳌。欲驾天风朝帝阙，柰何巫阳去后九虎守关牢。养生未获一溉力，那忍遽绝平生交。但令造物哀正直，岂肯屈曲从仙巢。留侯学道欲轻举，尚且强食扶金刀。安期当年本策士，意气直谒扛鼎豪。平地作仙亦不恶，或恐上界官府名难逃。君不见醉吟居士不归海上山，又不见昌黎先生屈曲自世閒。况非出尘风骨羽化难，夜叉白日守天关。黄庭正恐坐误读，铁锁纵垂那可攀。我笑学仙王屋著道冠，只待河南李侯脱去然后还。
赠医郭显道
作者：李俊民
朝代：元
体裁：七言律诗

小隐嵩阳种德时，智能博物物皆归。笼中无愧狄仁杰，山下常逢台孝威。子细论来生可养，斩新卦得遁之肥。粗疏谁似嵇中散，幽愤诗成忆采薇。
赠张仲一
作者：李俊民
朝代：元
体裁：七言律诗

丹凤衔书下九霄，山城和气动民谣。久潜龙虎声相应，未戮鲸鲵气尚骄。万里江山归一统，百年人事见清朝。天教老眼观新化，白发那堪不肯饶！
赠碧落和讲主
作者：李俊民
朝代：元
体裁：七言绝句

萧萧古寺掩松关，雨后无人草木闲。埽地家风谁举似，我师特特为开山。
赠郭显道医
作者：李俊民
朝代：元
体裁：古风

恶石聚散元气朴，本草搜剔造化窟。俱收并蓄笼中物，山精水怪藏不得。休言魄为天所夺，入其手者命可活。须防姮娥去奔月，大胜扁鹊能起虢。君不见钱子飞，药不敢施为鬼胁。
赠陈仲和
作者：李俊民
朝代：元
体裁：七言绝句

百年浮世落花风，漆水荣华一梦空。拈起数珠都忘却，大千沙界入圆融。
赴山阳
作者：李俊民
朝代：元
体裁：七言律诗

立马西风不忍行，往回只是片时程。一年又作半年客，百里有如千里情。落日寒林山下路，淡烟疏竹水边城。愿君把酒休惆怅，四海由来皆弟兄。
赵倅司马山谢雨
作者：李俊民
朝代：元
体裁：古风

去岁不雨民忧深，愆阳亢甚多伏阴。冥冥造物岂难料，感以至诚神所歆。我公默祷若响应，出岫谁谓云无心。天瓢疑是池中水，三日以往皆为霖。淋漓元气满人望，解愠何止薰风琴。家家豚酒乐丰岁，空山鼎沸箫鼓音。春祈秋报有常典，仰荷灵贶如桑林。
跋冯应之许司谏豉羊帖
作者：李俊民
朝代：元
体裁：七言绝句

还思写论付官奴，想见临池兴有馀。莫把家鸡等闲厌，恐教人笑换羊书。
跋窦子温江山图
作者：李俊民
朝代：元
体裁：七言绝句

淼淼澄江欲拍天，参差烟树老江边。举头不见长安日，一棹秋风载酒船。
跋背面弥勒
作者：李俊民
朝代：元
体裁：七言绝句

万水千山特特来，谩劳皮袋走尘埃。横担柱杖明州去，世上谁能唤得回。
跋鲁直帖
作者：李俊民
朝代：元
体裁：七言绝句

鸡毛不择三钱笔，虿尾挥成一幅书。莫使观江神会得，因风夺去锦囊虚。
辛丑中秋夜与用亨汉臣济之君祥子昂仲宽及诸同志聚饮于学宫阴不见月
作者：李俊民
朝代：元

节物相催近觉频，胜游携酒意何勤。几人白发对明月，万里青天愁片云。袅袅风高秋已半，厌厌客醉夜将分。督邮气味从来恶，今日尊前也献芹。莫嫌胜日燕游频，且慰寒窗力学勤。白也停杯将问月，退之利剑欲开云。清光难比秋三夜，痛饮何辞酒百分。况在頖宫思乐地，与君共采水中芹。
辛丑中秋夜与用亨汉臣济之君祥子昂仲宽及诸同志聚饮于学宫阴不见月·其一
作者：李俊民
朝代：元
体裁：七言律诗

节物相催近觉频，胜游携酒意何勤。几人白发对明月，万里青天愁片云。袅袅风高秋已半，厌厌客醉夜将分。督邮气味从来恶，今日尊前也献芹。
辛丑中秋夜与用亨汉臣济之君祥子昂仲宽及诸同志聚饮于学宫阴不见月·其二
作者：李俊民
朝代：元
体裁：七言律诗

莫嫌胜日燕游频，且慰寒窗力学勤。白也停杯将问月，退之利剑欲开云。清光难比秋三夜，痛饮何辞酒百分。况在頖宫思乐地，与君共采水中芹。
辽漆水郡王降虎
作者：李俊民
朝代：元
体裁：古风

秋风渐高秋草衰，空山校猎千骑围。突然有物势□猛，万里侯相食肉肥。横行妥尾不畏逐，挟□似有百步威。当时扈从懦于鼠，虽欲下车人其非。将军一奋跃身出，气雄志勇捷若飞。攘臂搏虎虎负去，须臾□皮擒虎归。北方锐儿皆好武，无愧疋马及短衣。声名赫赫耀前古，却笑冯妇胆力微。胙田命氏报恩异，至今漆水生光辉。君不见射石李广一箭亦可喜，死不封侯知者希。
过二圣王氏故居感战死者
作者：李俊民
朝代：元
体裁：七言绝句

数仞墙围石作基，几年风雨长苔衣。英雄地迫难为计，血汗游魂不得归。
过云中
作者：李俊民
朝代：元
体裁：五言律诗

把酒不成醉，出门行路难。客愁千里破，归梦五更残。三仕有何喜，一生常鲜欢。恨无南去雁，为我报平安。
过云台
作者：李俊民
朝代：元
体裁：七言绝句

夜半风吹霁色开，晓乘残月过云台。连山断处瞰平野，一线黄流掌上来。
过古寨
作者：李俊民
朝代：元
体裁：七言绝句

系马垂杨日半斜，荒村篱落两三家。可怜华屋生存处，瓦砾堆中几树花。
过星轺
作者：李俊民
朝代：元
体裁：五言律诗

古道开天险，危峰拔地形。连营南北戍，过客短长亭。野烧惊山鬼，胡云掩将星。何人弄羌管，哀怨不堪听。
过济源
作者：李俊民
朝代：元
体裁：七言绝句

几年不到竹梅閒，天际归来两鬓斑。一片白云风埽尽，双明喜见旧青山。
过龙门
作者：李俊民
朝代：元
体裁：七言绝句

流水潺潺漱石根，又还怀古过龙门。行人但礼龛中像，谁识当年禹作痕。
送别曹汉卿
作者：李俊民
朝代：元
体裁：七言律诗

马上功名柰老何，出门无地不风波。凭谁试著回天力，有客空挥却日戈。青眼乍惊行处少，赤心常笑话中多。愁人近亦无肠断，又听离筵送别歌。
送参谋刘君祥
作者：李俊民
朝代：元

寂历书斋独坐寒，白头羞见雪中山。虚名得失蜗争外，浮世荣枯蚁梦閒。半夜朔风催客起，几时新月望君还。鹤鸣林下无人共，何处烟霞不可闲。马首风花拂面寒，十年两度过阴山。浮云暮暮朝朝里，行雁兄兄弟弟閒。大抵故乡生处乐，莫教明主放时还。如今造物尤难料，枉使身心不得闲。
送参谋刘君祥·其一
作者：李俊民
朝代：元
体裁：七言律诗

寂历书斋独坐寒，白头羞见雪中山。虚名得失蜗争外，浮世荣枯蚁梦閒。半夜朔风催客起，几时新月望君还。鹤鸣林下无人共，何处烟霞不可闲。
送参谋刘君祥·其二
作者：李俊民
朝代：元
体裁：七言律诗

马首风花拂面寒，十年两度过阴山。浮云暮暮朝朝里，行雁兄兄弟弟閒。大抵故乡生处乐，莫教明主放时还。如今造物尤难料，枉使身心不得闲。
送史邦直入洛
作者：李俊民
朝代：元
体裁：七言律诗

肉山南去汗如流，了取公家事便休。征棹不沾瓜蔓水，归装莫待菊花秋。忙中暂过平嵩阁，别后频登望省楼。若问鹤鸣近消息，翅翎飞不到扬州。
送苗世显归上党
作者：李俊民
朝代：元
体裁：七言绝句

故人千里寄书来，长恨天涯唤不回。行路难行涩如棘，归装莫待北风催。
送赵庆之赴邠州
作者：李俊民
朝代：元
体裁：七言律诗

且莫悤悤数去程，一壶别酒为君倾。三年簿领妨行乐，十里溪山管送迎。湓浦芦花风里恨，渭城柳色雨中情。三峰无复同州看，休著新诗笑不平。
送郡侯段正卿北行
作者：李俊民
朝代：元

征途万里朔风寒，过尽阴山复有山。岁既在于辰巳后，星多客向斗牛间。漫漫积雪无冬夏，劫劫飞鸿自往还。若到龙庭试回首，太行一片白云闲。猎猎霜风堕指寒，一鞭行色抵天山。马嘶衰草孤烟外，雁没长空落照间。入塞尽穿毡帐过，去乡须待锦衣还。功名大抵黄粱梦，薄有田园便好闲。
送郡侯段正卿北行·其一
作者：李俊民
朝代：元
体裁：七言律诗

征途万里朔风寒，过尽阴山复有山。岁既在于辰巳后，星多客向斗牛间。漫漫积雪无冬夏，劫劫飞鸿自往还。若到龙庭试回首，太行一片白云闲。
送郡侯段正卿北行·其二
作者：李俊民
朝代：元
体裁：七言律诗

猎猎霜风堕指寒，一鞭行色抵天山。马嘶衰草孤烟外，雁没长空落照间。入塞尽穿毡帐过，去乡须待锦衣还。功名大抵黄粱梦，薄有田园便好闲。
送颍阳史正之之邓州
作者：李俊民
朝代：元
体裁：七言绝句

风俗相邻鴃舌蛮，杖藜南去早宜还。年今已近强而仕，捷径休离少室山。
遗善堂
作者：李俊民
朝代：元
体裁：古风

君不见遗子韦侯只一经，相门出相那在金满籯。又不见燕山教子以义方，灵椿老去五枝丹桂芳。破散钱堆一百屋，紫微不愿有子如窟郎。陷为天下轻薄子，伏波不愿有子学季良。身前身后事茫茫，我恤我躬犹未遑。长把贤愚挂怀抱，请看积善之家遗善堂。
避乱
作者：李俊民
朝代：元
体裁：五言绝句

雪岩依日煖，霜树弄风悲。山似王维画，人如杜甫诗。
郎子云酒熟同李茂卿史正之豪取不许
作者：李俊民
朝代：元
体裁：七言律诗

爱钱措大眼孔小，病酒先生舌本乾。债是寻常谁不有，囊嫌羞涩且留看。三人未必一人损，豪气难忘习气酸。毦氉相逢欲空去，从来如此四并难。
郎文炳心远斋
作者：李俊民
朝代：元
体裁：六言诗

窃笑滥巾北岳，那能补衲中条。自有胸中丘壑，不妨稳向市朝。
郜氏院看花
作者：李俊民
朝代：元
体裁：七言绝句

□□花枝不耐寒，就中姚魏欲开难。赏心未惬空归去，更待明朝烂漫看。
郦食其
作者：李俊民
朝代：元
体裁：七言绝句

多少中原逐鹿人，独凭片舌下齐城。淮阴不喜书生事，能免他年猎犬烹。
郭仲山寿日
作者：李俊民
朝代：元
体裁：七言律诗

乘兴游山也自贤，千金奚羡筑台燕。谁为洛下同舟友，人道江头弄月仙。欲向漳源归旧隐，便从莞谷种闲田。橐驼树得长生理，不解如君养性天。
郭显道美人图
作者：李俊民
朝代：元
体裁：古风

君不见昭阳殿里蓬莱人，终惹渔阳胡马尘。又不见吴宫夜夜乌栖曲，竟使姑苏走麋鹿。移人大抵物之尤，丧乱未免天公愁。虽然丹青不解语，冷眼指作乡温柔。试问人閒何处有，画师恐是倾国手。却怜当日毛延寿，故写巫山女粗丑。
酹江月·六月十四日感旧先生诞日
作者：李俊民
朝代：元
体裁：词

臞仙风格，暂天教作个，人閒浮客。白发光阴催老境，谁见摩挲铜狄。挥剑成河，曳戈却日，著尽回天力。黄粱梦觉，转头一段陈迹。休问花谢花开，春兰秋菊，总被风欺得。华表鹤来人换世，惟有眼前山色。偎径栽松，傍门插柳，笑比陶彭泽。晚凉月下，一樽聊永今夕。
酹江月·壬午中秋与杨外郎仲朋侄婿郭仲进侄谦甫福昌待月
作者：李俊民
朝代：元
体裁：词

中庭待月，正催诗雨过，暮山横碧。别后连昌秋几度，一话团圞今夕。万里清风，坐中为我，埽尽云踪迹。冷光不似，寻常些小窥隙。应笑白发功名，倚楼看镜，惟酒禁愁得。且斗樽前身见在，亹亹风生谈席。洛下仙舟，斗间星使，邂逅非生客。天涯双桂，广寒谁念幽寂。
酹江月·承济之和复用元韵
作者：李俊民
朝代：元
体裁：词

脱巾挂壁，向雀罗门外，几回迎客。纵有一樽陶写后，不遇当年仪狄。未著祖鞭，先投班笔，老恨无才力。天涯地角，断蓬流落踪迹。归去作个闲人，锦囊诗句，都向闲中得。谩说他乡光景好，多少世情风色。损友违三，益朋近五，易卦占山泽。人閒星聚，不知天上何夕。
酹江月·王怀州寿日丁酉年
作者：李俊民
朝代：元
体裁：词

堂堂玉立，看坐间挥麈，风生谈席。相对竹林三四友，气压兰亭豪逸。招隐诗中，登楼赋内，此恨无人识。缺壶歌后，佩刀还向谁得。何用三窟谋身，醉乡一笑，与元规尘隔。好在辋川堪画处，写出高人椽笔。云外舄凫，月边笙鹤，邂逅骑鲸白。蟠桃会上，不为王母生客。
重午偶题
作者：李俊民
朝代：元
体裁：七言绝句

只为离骚话独清，至今犹恨楚君臣。魂招不得归何处，闲气都留与艾人。
重午偶题
作者：李俊民
朝代：元
体裁：七言律诗

龙钟叹我百年身，几见山城节物新。水荇长如牵翠带，石榴半似蹙红巾。可怜今日依刘客，便是当时吊屈人。谁道南来风解愠，试从比屋问吾民。
野菊
作者：李俊民
朝代：元
体裁：七言绝句

风露丛中取次芳，愁边过却几重阳。秋光到处多无主，不是闲花不肯香。
锦堂四咏 其一 春水满四泽
作者：李俊民
朝代：元
体裁：七言绝句

一番雨过绿生肥，正是桃花欲浪时。掠地风来吹不皱，细看面面尽玻璃。
锦堂四咏 其三 秋月扬明辉
作者：李俊民
朝代：元
体裁：七言绝句

谁为天公洗眸子，试将把酒问姮娥。清光一片已如许，斫却桂时应更多。
锦堂四咏 其二 夏云多奇峰
作者：李俊民
朝代：元
体裁：七言绝句

初见云从山里出，须臾云结势如山。一声霹雳催时雨，云不能闲山自闲。
锦堂四咏 其四 冬岭秀孤松
作者：李俊民
朝代：元
体裁：七言绝句

凛凛苍髯晚节孤，雪中倾盖若旁无。一经元亮盘桓后，气压秦时五大夫。
锦堂四咏·春水满四泽
作者：李俊民
朝代：元

一番雨过绿生肥，正是桃花欲浪时。掠地风来吹不皱，细看面面尽玻璃。初见云从山里出，须臾云结势如山。一声霹雳催时雨，云不能闲山自闲。谁为天公洗眸子，试将把酒问姮娥。清光一片已如许，斫却桂时应更多。凛凛苍髯晚节孤，雪中倾盖若旁无。一经元亮盘桓后，气压秦时五大夫。
锦堂四景图 其一 春水满四泽
作者：李俊民
朝代：元
体裁：六言诗

淼淼舒如罗带，鳞鳞皱似縠纹。谁道卧龙不起，须臾变化风云。
锦堂四景图 其三 秋月扬明辉
作者：李俊民
朝代：元
体裁：六言诗

清光一片如洗，西去姮娥耐秋。可惜广寒人老，谁将玉斧再修。
锦堂四景图 其二 夏云多奇峰
作者：李俊民
朝代：元
体裁：六言诗

幸得从龙变态，尚何出岫无心。正苦人閒畏日，不思天上为霖。
锦堂四景图 其四 冬岭秀孤松
作者：李俊民
朝代：元
体裁：六言诗

山前倾盖独奇，雪里盘根岁深。千年老鹤相伴，谁似苍髯有心。
锦堂四景图·春水满四泽
作者：李俊民
朝代：元

淼淼舒如罗带，鳞鳞皱似縠纹。谁道卧龙不起，须臾变化风云。幸得从龙变态，尚何出岫无心。正苦人閒畏日，不思天上为霖。清光一片如洗，西去姮娥耐秋。可惜广寒人老，谁将玉斧再修。山前倾盖独奇，雪里盘根岁深。千年老鹤相伴，谁似苍髯有心。